Wood Inno johtaa Kouvolaa puuosaamisen kärkeen | Yle Uutiset | yle.fi\nWood Inno johtaa Kouvolaa puuosaamisen kärkeen\nMetsäteollisuuden synkät näkymät voidaan vaihtaa kirkkaampiin samalla raaka-aineella. Puusta saa muutakin kuin paperia ja sellua, kun Kouvolaan saadaan puualan osaamiskeskus. Ensimmäinen näkyvä merkki Wood Innon toiminnasta on puukerrostalokilpailu.\n23.2.2011 klo 15.55päivitetty 23.2.2011 klo 16.10\nLehtori Pekka Malinen, elinkeinojohtaja Aimo Ahti ja toimialajohtaja Raimo PelliYLE / Eijaleena Martikainen\nElinkeinojohtaja Aimo Ahti tunnustautuu Wood Inno -hankkeen isäksi. Pari vuotta sitten hän ryhtyi keskustelemaan metsäteollisuuden ja puualan muiden osaajien kanssa vaihtoehdoista, kun puunjalostus oli irtisanonut yhä lisää väkeä. Viime kuukausina uusien puualan mahdollisuuksien etsintä on osoittautunut entistä tarpeellisemmaksi.\n- Miksi me emme käyttäisi puuraaka-ainetta muuhunkin kuin paperin ja sellun valmistukseen? Heräsi ajatus puukerrostalorakentamisen kilpailusta, ja tulokset siitä kerrotaan jo ensi kuussa. Puukerrostalorakentaminen saa varmasti vauhtia, kun lähitulevaisuudessa laki sallii yli 4-kerroksisten puutalojen rakentamisen. Mutta kerrostalokilpailu ei ollut Wood Innon päätarkoitus.\n-Tämä on elinkeinopolitiikkaa, ei pelkkää arkkitehtuuria. Kouvolasta tehdään nyt Suomen puutuoteteollisuuden ja puurakentamisen keskus, Ahti linjaa.\nMissio hoidetaan kokoamalla yhteen puuosaajien voimat. Ketterin kumppani on ollut Kymenlaakson ammattikorkeakoulu, joka on jo visioinut puualan täydennyskoulutusta. Se voi alkaa tänä vuonna. Jo nyt Kyamk kouluttaa puutuotteiden suunnittelijoita ja tekijöitä.\n- Koulutamme sisustusarkkitehtuurin ja kalustemuotoilun ammattilaisia. Haluamme tuoda esiin materiaalin monipuolisuutta ja kotimaisten puulajien käyttöä, puun ominaisuuksia tuotteissa, lehtori Pekka Malinen kuvailee.\nAmmattikorkeakoulu on muokannut puualan osaamisestaan Wood Academy -konseptin, jolle se hakee parhaillaan rahoitusta. Tarkoitus on hakea kansainvälisiä osaajia, joiden kanssa puutuotteita voi ideoida ja kehittää. Myös vuosi sitten käynnistynyt yrityskoulutus kiinnostaa opiskelijoita ja sopii hyvin Wood Innon tarpeisiin.\nKolmikko innostuu kuvailemaan puun uusia mahdollisuuksia, jos ymmärretään se muunakin kuin bulkkituotteena. Toimialajohtaja Raimo Pelli sanoo, että puusta voi rakentaa laiturit, huvimajat ja bussipysäkit. Aimo Ahti ei panisi pahakseen, jos Kouvolan sairaalakeskus rakennettaisiin puusta.\nLisää väkeä tulossa mukaan\nElinkeinojohtaja Ahti on ehtinyt haravoidan yhteistyökumppaneita Suomesta ja ulkomailta. Kiinnostuneita on löytynyt niin Aalto-yliopistosta ja Oulun yliopistosta kuin Ruotsin Växjön Linné-yliopistosta. Keskustelua on käyty myös Sitran ja Tekesin kanssa. Paikallinen ammattiopisto on myös kuvioissa mukana. Entä täkäläinen teollisuus?\n- Ei vielä. Tietyt valitukset ovat hidastaneet sen mukaantuloa, Ahti harmittelee.\nAmmattikorkeakoululla on käynnissä oma kilpailu Wood Innon nimissä. Euro Modo -muotoilukilpailun suojelijaksi saatiin tasavallan presidentti, ja tulokset nähdään syksyllä. Mutta onko Wood Inno siis kilpailuja, verkostoja ja yhteistyötä, koulutusta, tutkimusta ja kehitystä vai onko se myös paikka?\n- Sekä että. On tarkoitus rakentaa Kouvolaan Pilot Factory -laboratorio, aito fyysinen paikka, joka palvelee koulutusta, tutkimusta, tuotekehitystä ja testausta, Aimo Ahti kertoo.\nPuutuotekeskusta tarvitaan lukujenkin valossa\nAimo Ahti latelee tiskiin lukuja, joilla voi perustella osaamiskeskuksen perustamista.\n- Suomen metsät kasvavat 100 miljoonaa kuutiota vuodessa, ja siitä käytetään reilu puolet. Saha- ja höylätavaran raaka-aineesta viedään ulkomaille noin puolet. Tanskalaiset tekevät siitä huonekaluja ja myyvät ne meille. Olemme luovuttaneet puun rakentamis- ja huonekalupuolen pois. Suomi putosi puusta 2000-luvulla, kun puukerrostalojen tuotanto tyrehtyi. Nyt voimme ottaa sen takaisin, ja se joka on aktiivinen, ottaa johtajuuden.\n- Näin on ajatus.\nMetsäteollisuudesta irtisanotuille tämä saattaa olla kiinnostavaa. Aimo Ahti viittaa asiantuntijalaskelmiin, jotka ennustavat puutuotteiden vaiheilta Kouvolaan tuhatta uutta työpaikkaa lähivuosina.\n- Puutuoteala on myös helposti käynnistettävä ala verrattuna esim. bioenergiatuotantoon. Siellä aikajänne on vuosia, investoinnit satoja miljoonia, samoin yhteiskunnan tuki. Puutuoteteollisuudessa aikajänne on muutama vuosi, investoinnit ja tuet kymmenesosa bioenergioateollisuuden vaatimasta.\nAimo Ahti ei näe Wood Innon ideassa aukkoja.\n- Katsottiinpa asiaa ilmastopäästöjen, yritystoiminnan kehittämisen, työpaikkojen tai aluepolitiikan kanssalta, kaikkein menestyksekkäin tie olisi panostaa puutuoteteollisuuteen ja puurakentamiseen.\nInno (Tv)puurakennuksetPuukerrostalopuuteollisuusmetsäteollisuusKouvolarakennuspuutavararemontointi- ja sisustusohjelmatMetsä- ja paperiteollisuusrakennusaineet


MAASTOTIEDONKERUU – TIETOSUOJASELOSTE - Fingrid  ;\nMAASTOTIEDONKERUU – TIETOSUOJASELOSTE\nTämä tietosuojaseloste kertoo, kuinka Fingrid Oyj käsittelee Maastotiedonkeruu-sovelluksen keräämiä käyttäjää koskevia tietoja, jotka liittyvät Fingridin Verkkokartta-järjestelmään.\nHenkilötietojen ja käyttäjien laitteista saatavien tietojen käsittely perustuu Fingridin tai kolmannen osapuolen oikeutettuun etuun. Henkilötietoja käytetään kantaverkkoon liittyvien havaintojen ja ilmoitusten keräämiseen sovelluksessa sekä näiden havaintojen käsittelyyn. Lisäksi henkilötietoja käsitellään järjestelmien toiminnan, kehittämiseen ja tietoturvan varmistamiseksi.\n- kirjautumiseen liittyvät ajankohdat\n- havainnon tekijä\n- havaintoa vastaava sijainti.\nLisäksi käyttäjien laitteista kerätään yksilöivät tunnisteet ja käyttäjän sovellukselle jakama paikannustieto. Sovelluksessa esitetään Fingridin paikkatietojärjestelmään ja omaisuudenhallintajärjestelmään tallennettujen tietoja.


Hiilineutraalia Suomea rakennettaessa tarvitaan uudenlaista osaamista – millaista? - SYKLI\n[ keskiviikko 20.1.2021 ]\nDigimaailmasta meille kaikille on tuttua osaamisten ja kokonaisten ammattien kova uusiutumistahti. Esimerkiksi nykyään tavanomaiset sosiaalisen median ja markkinoinnin ammatit olivat varsin tuntemattomia vielä 10 vuotta sitten. Samantyyppistä osaamisvaatimusten uusiutumista voidaan odottaa myös hiilineutraalin yhteiskuntaan siirryttäessä.\nSuomi on asettanut tavoitteekseen olla hiilineutraali 2035. Yksittäiset toimijat ovat asettaneet tätäkin kovempia tavoitteita. Esimerkiksi Espoo tavoittelee hiilineutraalisuutta jo vuonna 2030. Maakunnat valmistelevat parhaillaan hiilineutraaliuteen vieviä tiekarttojaan.\nSuomen ympäristöopisto Syklissä on käynnistymässä uusi koulutus, jossa tarjotaan käytännönläheiset perustiedot organisaation vähähiilisyyteen liittyvistä ratkaisuista.\n”Vähähiiliseen yhteiskuntaan siirtymiseksi tarvittava muutos on valtava”\nTie yrityskentän vähähiilisyyteen on jo viitoitettu. Elinkeinoelämän ja työnantajien toimialajärjestöt ovat kesäkuussa 2020 julkaisseet tiekarttansa vähähiilisyyteen 2035. Edelläkävijät ovat olleet liikkeellä jo vuosia. Yleisradion uutisessa 4.11.2020 kerrotaan, kuinka Uudenkaupungin autotehtaan hiilidioksidipäästöt ovat vähentyneet 70 % vuodesta 2018. Vuoden 2021 loppuun mennessä – siis noin 11 kuukauden päästä – päästöt ovat tasan nolla, sanoo Valmet Automotiven toimitusjohtaja Olaf Bongwald uutisen mukaan ja jatkaa, että ”vuodesta 2022 eteenpäin vastaavia toimia odotetaan myös alihankkijoilta.”\n”Muuten he eivät ole enää meidän bisneksessämme mukana.”\nViesti on väkevä, mutta sen on syytä uskoa kuvaavan muutosta isommassakin kuvassa. Vähähiilisyys ei voi toteutua, mikäli arvoverkostot ja alihankintaketjujen toimijat eivät pysty tuottamaan omaa osuuttaan vähähiilisesti. Vähähiilisyys sitoo yrityksiä yhteen uudella tavalla ja vaikuttaa niiden kilpailuetuun.\nVähähiilisyyden aiheuttamat muutokset ovat joissakin yrityksessä pieniä ja polku vähähiilisyyteen on helppo – eikä välttämättä aiheuta mainittavia kustannuksiakaan. Joissakin yrityksissä haaste voi olla kova eikä muutosta ole käytännöllisesti katsoen mahdollista toteuttaa ennen kuin vähähiilisempää energiaa on saatavilla. Mutta tämäkin muutos on jo oven takana. Esimerkiksi Vantaan energia on ilmoittanut lopettavansa kivihiilen käytön nopeutetulla aikataululla, jo vuonna 2022.\nTarjolla: Organisaation vähähiilisyyden asiantuntija\nSuomen ympäristöopisto Syklissä on käynnistymässä uusi koulutus, jossa tarjotaan käytännönläheiset perustiedot organisaation vähähiilisyyteen liittyvistä ratkaisuista. Koulutuksen erityinen tähtäin on organisaation hiilijalanjälkilaskennassa. Tältä pohjalta muodostetaan käsitys yrityksen päästövähennyspoluista. Keskeinen keino vähähiilisyyden tavoittelussa on resurssitehokkuusajattelu. Resurssitehokkuuden opinnoissa opiskelija syventyy joko materiaalitehokkuuteen tai energiatehokkuuteen. Resurssitehokkuusajattelu tarjoaa samalla keinoja yrityksen kustannustehokkuuden tavoitteluun.\nTutkinto on kehittämistyöpainotteinen ja käytännössä se muodostuu muutamasta isommasta projektista, jotka liittyvät organisaation nykytilanteen kartoittamiseen sekä laadittaviin kehittämissuunnitelmiin. Koulutus valmistaa Ympäristöalan erikoisammattitutkintoon osaamisalana resurssitehokkuus. Koulutuksen suorittaminen kestää 1–1,5 vuotta ja lähipäiviä on 1–2 kuukaudessa. Tämän lisäksi opiskelijalta edellytetään jonkin verran itsenäistä opiskelua verkon kautta. Käytännössä keskiössä ovat organisaatiolle tehtävät kehittämissuunnitelmat sekä päästövähennyslaskenta, joihin myös tutkinnon suorittamiseen liittyvät näytöt perustuvat.\nKoulutus on tarkoitettu työssä olevien täydennys- ja jatkokoulutukseksi. Se soveltuu ammatillisen tutkinnon, mutta myös korkea-asteen tutkinnon suorittaneille, jotka haluavat tiivistä ja käytännönläheistä osaamispääomaa vähähiilisyyteen liittyen.\nLisätietoa koulutuksesta saat täältä »\nVähähiilisyyden koulutukset täydentyvät syyskuussa 2021\nPilotoimme syyskuussa Organisaation vähähiilisyyden asiantuntija F.E.C-koulutusohjelman. Kyseessä on rekrytoiva täydennyskoulutus, joka tarjoaa osaamista organisaation vähähiilisyyteen liittyvistä ratkaisuista eri alojen asiantuntijoille. Datapainotteisessa ohjelmassa on paikka 20:lle yhteistyöyritykselle ja mukaan voi ilmoittautua nyt.


Software Engineerin työpäiväkirja – pala junior web-kehittäjän arkea\nTukki, Arto (2018)\nTässä päiväkirjamuotoisessa opinnäytetyössä seurataan junior tasoista web-kehittäjää ensimmäisessä ohjelmistokehitystyössä. Tarkoituksena tässä työssä on seurata opiskelijan tietojen ja taitojen kehitystä 8 viikon ajan sekä kuvata web-kehittäjän työtehtäviä, eteen tulevia ongelmia ja miten ne on ratkaistu.\nOpinnäytetyö on tehty siten, että jokaiselle työpäivälle on asetettu tavoite, seurattu sen toteutumista ja lisäksi mahdollisesti analysoitu päivän tapahtumia. Lisäksi työssä on jokaisen työviikon jälkeen pohdittu menneen viikon tapahtumia ja niihin liittyviä aiheita ohjelmistokehittäjän uraan ja ohjelmistokehitykseen liittyen.\nTämä opinnäytetyö on toteutettu keskikokoisessa suomalaisessa ohjelmistoalan yrityksessä, joka myy muun muassa ohjelmistokehityskonsultointia asiakkaille. Opinnäytetyössä on kuvattu opiskelijan asiakkaalle tehtyä työtä sillä tarkkuudella, mitä salassapitosopimuksen puitteissa on pystytty.\nSeurantajakson aikana huomattiin, että opiskelijan ohjelmistokehittäjän työssä tarvittava ammattitaito on kehittynyt paljon, kuinka erilaista ohjelmistokehitystyö on verrattuna harrasteluun ja minkälaista on työskennellä asiakkaan tiloissa konsulttina.


Kielten opettamisen toiminnallistaminen ja varhennettu kieltenopetus - Tapahtumat ja koulutukset - Aluehallintovirasto\nKielten opettamisen toiminnallistaminen ja varhennettu kieltenopetus\nLapin kieltenopettajat, Kustannusosakeyhtiö Otava ja Lapin aluehallintovirasto järjestävät yhteistyössä kieltenopettajille koulutuspäivän.\nAamupäivän aikana perehdytään kieltenopetuksen varhentamiseen ja toiminnallistamiseen. Tavoitteena on tarjota osallistujille välineitä, joilla lisätä alkuopetusikäisten tiedonhalua, uteliaisuutta ja myönteistä suhtautumista vieraiden kielten opiskeluun. Iltapäivällä aineenopettajilla on mahdollisuus perehtyä arviointiin kieltenopetuksessa.\nKouluttajina toimivat kieltenopettajat Maria Franken ja Nina Savolainen.\nKoulutus on suunnattu perusopetuksen, lukion ja ammatillisen koulutuksen kieltenopettajille.\nAluehallintovirasto tarjoaa osallistujille kahvit ja koulutuksen. Yhteistyökumppanit tarjoavat lounaan, mutta matka- ja majoituskuluista vastaa kukin osallistuja tai taustaorganisaatio.\nTiedustelut koulutuksesta: Sari Laakkonen, sp. sari.s.laakkonen@rovaniemi.fi\nKutsu ja ohjelma (pdf, 127 kt)\nSitovat ilmoittautumiset viimeistään torstaina 14.1.2019 klo 12.00\noheisen linkin kautta: https://link.webropolsurveys.com/S/F087F456EC929114\nAiheet: Opetus Alueet: Lappi Tagit: koulutustapahtuma kutsukirje ja ohjelma kutsukirje koulutuskirje koulutuskutsu koulutustilaisuus


Janika Takatalo - Kuka olen?\nOlen Janika Takatalo - kaupunginvaltuutettu, maakuntavaltuutettu ja Turun kaupunkiseudun joukkoliikennelautakunnan (Föli) puheenjohtaja. Työskentelen parhaillaan MEP Henna Virkkusen poliittisena avustajana. Aiemmin olen työskennellyt mm. Suomen nuorisoalan kattojärjestö Allianssilla EU-vaikuttamisen ja kansainvälisten asioiden asiantuntijana sekä eduskunnassa opetusministerin avustajana. Olen valmistunut Turun yliopistosta valtiotieteiden maisteriksi, jonka lisäksi olen aloittanut valtiotieteen tohtoriopinnot. Perheeseeni kuuluu aviomies Mikko, vuonna 2021 syntynyt vauva sekä kaksi pientä koiraa. Olen mukana politiikassa rakentaakseni vahvaan talouteen, sivistykseen, tasa-arvoisiin mahdollisuuksiin ja kestävään kehitykseen pohjaavaa yhteiskuntaa. Yrittäjäsuvussa kasvaneen tiedän, että talouden ja työllisyyden on kuitenkin ensin oltava kunnossa, jotta kaikki muu hyvä yhteiskunnassa on mahdollista toteuttaa.\nTöitä olen ollut kova tekemään pienestä pitäen. Sukumme yrityksessä olen ollut äidin apuna jo alakouluikäisenä ja ensimmäisen kunnon kesätyöni sain 13-vuotiaana Somerolta mainoslahjayrityksestä. Sen jälkeen ovat kaikki kesät kuluneet erilaisissa hommissa aina lastenhoidosta tehdastyöhön, kunnes sain ensimmäisen vakituisemman työpaikkani Salon Suomalaisesta kirjakaupasta lukiolaisena. Olen aina käynyt opintojen ohella töissä - ensin kirjakaupan myyjänä neljä vuotta, sitten lastenvaatekaupassa pari vuotta, kunnes olen alkanut siirtyä oman alani töihin valmennuskurssiyritykseen ja siitä ylioppilaskuntaan ja eduskuntaan. Perustin myös opintojeni loppuvaiheessa oman toiminimen, jonka kautta olen tarjonnut osaamistani erilaisissa viestintätehtävissä.\nOpinnoissani olen syventynyt etenkin poliittisiin järjestelmiin, kuten Suomen eduskuntaan ja Euroopan unioniin. Kandidaatin tutkielmani tein opiskelijapolitiikasta Turun yliopiston ylioppilaskunnassa ja graduni tein 2010-luvun ministerien erityisavustajista. Väitöskirjaani teen politiikan taustapelaajista ja heidän vaikutuksestaan poliittiseen prosessiin. Minua on aina kiinnostanut ymmärtää vaikuttamisen dynamiikkaa hieman pintaa syvemmältä. Olen myös opiskellut painottaen talous- ja yrittäjyysasioita kauppatieteiden sivuaineella sekä sosiaalipuolen asioita sosiaalityötä ja sosiaalipolitiikkaa opiskelemalla. Paras politiikan korkeakoulu on kuitenkin ollut tähän mennessä se, kun toimin kaksi vuotta opetusministerin avustajana eduskunnassa.\nPolitiikka on vienyt minut mennessään. Ajattelen, että politiikka on konkreettisia asioita ympärillämme – kouluja, katuja ja kirjastoja. Se on myös abstraktimpia asioita kuten turvallisuuden tunnetta. Haluan vaikuttaa siihen ympäristöön, jossa toimin. Mielestäni asiat ja paikat on jätettävä aina parempaan kuntoon, kuin missä ne itse saa. Olen sisuuntunut kohtaamistani epäkohdista ja näkemistäni vääryyksistä. Nuorena naisena vastuullisissa tehtävissä saa usein rikkoa ennakkoasenteita ja pitää tasa-arvonäkökulmaa yllä. Olen myös huolissani maapallon kantokyvystä ja ihmiskuntamme suurimmasta uhasta – ilmastomuutoksesta. Olen ollut jo noin kymmenen vuotta kasvissyöjä, sillä se on suurin yksittäinen ympäristöteko, jonka ihminen voi tehdä. Olen myös äärettömän eläinrakas enkä halua tukea tehotuotannosta aiheutuvaa kärsimystä. Koetan myös muuten ajatella valintojani aina kestävän kehityksen kautta ja toimia niiden mukaan.


Haverin historia kurkottaa kauas - Oivaseutu\nHaverin historia kurkottaa kauas\nKorjaamo-osaston työntekijoitä. Vasemmalta Väino Lehtiniemi, Tirkkonen, Karvinen, Väino Makinen, Eino Oja, Väino Koskinen, Osmo Huju, Pauli Hietala ja Kaiku Virtanen.\nVILJAKKALA. Malmia, kultaa ja kummituksia – Viljakkalan Haverin värikäs historia on täynnä alkuja ja loppuja. Tarina alkaa rautamalmista ja päättyy matkailuun, mutta välissäkin ehti tapahtua.\nEnsimmäiset viralliset asiakirjamerkinnät alueelta ovat vuodelta 1726, jolloin korpraali Lindtman raportoi Ansomäen malmikentästä, noin kilometrin Haverista etelään. Nykäys eteenpäin tapahtui muutamaa vuotta myöhemmin, kun vuorimestari Daniel Tilas totesi rautamalmia tosiaan löytyvän ja ehdotti rautaruukin perustamista – tosin Hämeenkyrön puolelle. Ensimmäiset koelouhinnat toivat sekä toivoa että pettymystä: malmia kyllä löydettiin, mutta siinä oli rikki- ja kuparikiisua niin runsaasti, että asiaa hoitanut yhtiö laittoi pillit pussiin. Yrittäjiä riitti tästä huolimatta. Turun akatemia ja porvari Henric Ahlström tekivät molemmat erikseen alueella kaivamisyrityksiä. Varaton Ahsltröm joutui lopulta poistumaan häntä koipien välissä. Yliopisto teki alueelta lukuisia tutkimuksia. Sanottiin jopa, ettei kaivos voisi edes tuottaa ”muuta kuin asiakirjapinkkoja”.\nHylätty Haveri kiinnosti montaa, mutta tuotti pettymyksiä. Kaikki yritykset saada kaivostoimintaa jaloilleen joko kaatuivat lupien puutteeseen, kiisujen määriin tai sisäisiin kahinoihin. Vuonna 1842 Tampereelle sulatusuunia varten perustetulle yhtiölle myönnettiin erioikeus Haveriin. Toiminta oli kuitenkin pienimuotoista: esimerkiksi 1846 paikalla louhi 4–6 miestä, tuloksena yhteensä 170 tonnia. Tästä malmista Tampereen masuuni sai käytettyä vain 10 prosenttia sen huonon laadun vuoksi.\nKaivoksen kultakausi oli ovella. Vuonna 1856 Tampereen masuunin omistaja K. A. Wasastjerna nosti louhintamääriä. Työntekijöitä oli parikymmentä, osa Ruotsista tuotuja ammattimiehiä, jotka kommunikoivat tulkkien välityksellä. Työväellä oli kaivosalueella asuinrakennuksia, joissa asui useampi perhe. Alueella oli myös ruokalarakennus. Herrojen huoneet (”ruottalaisten puoli”) olivat luonnollisesti vielä erikseen.\nRaskas työ aloitettiin aamuviideltä ja lopetettiin iltakahdeksaan mennessä. Aamulla kaivanto tyhjennettiin yön aikana sinne kertyneestä vedestä. Sitten laskeutuivat kaivajat, jotka tekivät kallioon reikiä käsiporilla. Reiät panostettiin ja räjäytettiin yhtä aikaa ruudilla. Kaivantojen tikkaita jouduttiin usein räjäyttelyiden jälkeen paikkaamaan. Malmikivet nostettiin vaijeriin kiinnitetyllä, lujasti raudoitetulla puupuntulla. Alhaalta annettiin kelloilla merkki hevosmiehille nostaa tynnyri pystyyn ja vetää se ylös.\nPäivän päätteeksi palkka maksettiin sen mukaan, kuinka pitkälle poraus oli edennyt. Palkat olivat kohtuullisia – noin 80 penniä. Neljästä kaivannosta suurin, Kaikuva Kruuna, oli noin 30–40 metriä syvä.\nMalmi kulki Tampereelle hevosilla. Talvisin ajettiin Karhejärven kautta Kyrönlahteen, josta jatkettiin jäitä pitkin Tampereelle. Kuormia ei Tampereen päässä punnittu, minkä vuoksi ajajat pudottelivat matkalla suuria kiviä pois hevosia säästääkseen. Vironvuoren läheltä voi kertoman mukaan vieläkin löytää näitä röykkiöitä.\nTarina kertoo myös, että kun Tampereella alettiin epäillä kevyitä lasteja, ajajat lisäsivät tavallisia kiviä kuormaansa Näsijärven rannalla.\nEräänä pitkäperjantaiaamuna oli nähty vanhanaikaisiin vaatteisiin pukeutuneen kruuvanhaltijan menevän kaivoksen pajaan ja lyövän ovet perässään tiukkaan kiinni. Kun mentiin katsomaan, ei pajassa ollut ketään. Tästä ennustettiin kaivoksen lopun olevan lähellä – ja 1865 ennustus kävi toteen.\nKaivosalue jäi kymmeniksi vuosiksi tyhjilleen rappeutumaan. Vuonna 1935 Oy Vuoksenniska Ab osti kaivoksen professori Hans Hausenilta. Hintana oli vanha auto. Malmia ei ajan tarpeisiin riittänyt, mutta haitallisena pidettyä kuparia löydettiin merkittäviä määriä. Ne samat kiisupitoisuudet, jota aiemmat yrittäjät olivat kironneet, sisälsivätkin kultaa ja hopeaa. Kaivosta johti vuori-insinööri ja vapaaherra Erik Aminoff – Haverin paroni.\nSodan varjossa vuonna 1939 alueelle nousi useita rakennuksia. Kaivoskäytävää maan alle syntyi yli kaksi kilometriä, josta seuraavan 20 vuoden ajan saatiin tyydytettyä maan koko kultatarve. Puhdasta kultaa saatiin parhaimmillaan noin kilo päivässä. Haverin kullasta tehtiin myös vuoden 1952 olympialaisten mitalit.\nKultakaivoksella työskenteli noin 150 henkilöä. Alueella oli asuinrakennusten lisäksi muun muassa vesi- ja viemäriverkosto, kirjasto, ensiapuasema ja leikkaussalin kalusto. Sodan aikana kaivoksella oli työntekijöinä myös venäläisiä sotavankeja.\nSodan jälkeen kullan hinta laski ja kilpailu kiristyi. Kaivos päätettiin sulkea kultasuonten tyrehdyttyä vuonna 1957, ja käytävät hiljenivät lopullisesti joulukuussa 1960. Kaivoksen jälkeensä jättämä rikastushiekka peitti 20 hehtaarin kokoisen alueen.\nKaivoksen poistuttua alueella käynnisteltiin ravintola- ja kurssitoimintaa. 1980-luvulla alueelle valmistui 30 lomamökkiä, uimaranta ja tenniskenttä. Kaivos täyttyi vedellä toiminnan loppumisen jälkeen, ja siitä tuli suosittu – joskin vaarallinen – urheilusukelluspaikka, jossa vesi oli kirkkaan turkoosia. Labyrinttimaiset tunnelit ovat vieneet yhteensä neljän sukeltajan hengen. 1990-luvulla Haverissa suoritettiin uusia koekaivauksia ja kaivostoiminnan toivottiin alkavan uudelleen. Kuilun pumppaus alkoi elokuussa 1997 ja sen arveltiin kestävän useita kuukausia. Vettä kuilussa ja tunneleissa oli varovasti arvioiden 700 miljoonaa litraa. Kuitenkin vuonna 1998 kullan maailmanmarkkinahinta romahti, joten poraushanke raukesi. Haverin kaivoskylän kunnostus aloitettiin helmikuussa 1999 ja työ on jatkunut kolmena hankkeena vuoteen 2005. Sukeltajat palasivat vuonna 2009, vaikka allas onkin entistä sameampi. Nykyään alueella toimii lomakylä, jonne houkuttelevat talvisaikaan etenkin vaellusreitit ja talviurheilu. Kaivosajasta muistuttaa kultakaivoksen avoreunainen, vedellä täyttynyt avokuilu. Myös rakennuksia on säilynyt: Piippulanrivin työläisasuntoja on kunnostettu, samoin ”Vankitalo” ja Kaivosmäen tuotantorakennuksia. Alue onkin maassa ainoa kaivoskylä, joka on suurelta osin säilyttänyt alkuperäisen muotonsa.


Puoluejohtaja, kansanedustaja VILLE NIINISTÖ levitti valheellista vihapuhetta! : Hartolan vesiosuuskunnat\nPuoluejohtaja, kansanedustaja VILLE NIINISTÖ levitti valheellista vihapuhetta!\nKirjoittanut kuningasjätkä · 4.4.2017 12:56 · 41 kommenttia\nVille Niinistö (vihr) levitti perättömiä vihapuheita, kertomalla että Afghanistaniin pakkopalautettujen joukossa olisi alaikäisiä lapsia ja raskaana olevia naisia! Ja sai suvakkiryhmittymät sekasortoiseen tilaan ja osoittamaan mieltään tyhjän takia, vaikeuttaen samalla poliisin jo muutenkin hankalaa tointa.\nAsiasta tarkemmin Iltasanomissa, lehtileikkeeseen pääset klikkaamalla tätä linkkiä\nNyt asioiden todellisen laidan selvittyä, hän pyytelee möläytystään anteeksi?\nJa selittelee, että itse oli saanut virheellisiä tietoja jostain toisaalta, eikä tullut tarkistaneensa niiden todenperäisyyttä vaan toimi perstuntumalla…???\nMinun mielipiteeni on ettei tälläisestä perättömään lausumaan perustuvassa vihan lietsonnasta, johon kansanedustaja syyllistyy, riitä pelkkä anteeksipyytely!\nTässähän oli aineksia jopa mellakkaan ja vaikka millaiseen sisäiseen kriisiin!\nItseasiassa poliisihan jo joutui käyttämään kyynelkaasua mielenosoittajien hillitsemiseksi\nEikö tälläisestä kansanedustajan esittämästä suoranaisesta valheellisen tarkistamattoman tiedon julkaisemisesta pitäisi, kansanedustaja erottaa tehtävistään epäluotettavuuden perusteella ?\nKysyn vaan, saa vastata, ken haluaa?\n41 kommenttia artikkeliin “Puoluejohtaja, kansanedustaja VILLE NIINISTÖ levitti valheellista vihapuhetta!”\nminulla ei ole mitään sitä asiaa vastaan että suomessa rikoksia tehneitä ja kielteisen turvapaikka päätöksen saaneita palautetaan takaisin lähtö paikkoihinsa sillä se olis toivottavaa. emmehän me halua kai tänne mitään rikollis ainesta asuttaa?\nnyt alkaisi viimeistään olla aika avata silmät ja tehdä edes periaate päätös siitä keitä tulioita haluamme maahamme ja keitä emme.\nraiskaajat murhamiehet ja muut pysytettäköön poissa samoin sellaiset jotka tulevat ja päätöksen suojasta saatuaan lähtevät sotimaan sen asian takia jota ensin lähtivät karkuun.\nme suomalaiset emme kai ole velvollisia heistä huolehtimaan jos he ehdoin tahdoin haluavat itseään tai muita vahingoittaa\npois maasta vaan jos maan olot eivät kelpaa tai jos ideologiset syyt pakottavat lähtemään niin nuolkoot haavansa itse me emme sitä kai hyväksy\nMitätulee ville niinistön ja kumppaneiden höpö puheisiin niin sehän on tiedetty jo kautta aikain että vihreä puolue on ollut aina pihalla asioita niin kuin lumi ukko\nville niinistön olisi syytä pyytää eroa luottamus toimestaan kansan edustus laitoksesta\neli suomeksi sanoen kannatan Kuningas jätkän ideaa\nMitä vihapuheisiin tulee niin eräskin poliitikko lausui: ’ kasakka ottaa sen mikä on löyhästi kiinni’\nEli tässä ilmiselvästi sanottiin, että tietty kansanryhmä on varkaita.\nVoip olla niinniin, varkautta on niin montaa laijia. Varastetaan neitsyys piikutytöilt tai sitten mökkiin murtaudutan tms. , mutta se että yleensäkin tullaan tänne ja aletaan vatimaan jotin jonka kuvitellaan kuuluvan oikeuksiin siksi että vain ollaan, se on suurin varkaus ja munattomat poliitikot kun ovat samaa mieltä, eli toivottavat nämä tervetulleiksi, se se vasta varastamista onkin?\nJa keiltä he kaikki varastavat? Meidän lapsiltamme ja lastemme lapsilta!\nOnko oikein että annamme kaikessa periksi, vain sen takia että nämä muka-hätääkärsivät pääsevät tänne määräilemään kuinka meidän tulee elää?\nNiinpä niin varmaankin? Mutta Heimo hei. nimimerkkini kirjoitetan oikeasti pienellä alkukirjaimella; kuningasjätkä ja yhdyssanana, noin pilkkua nussiakseni!\nMuutenkin olisiko hienoa kirjoituksellisesti opetella yhdyssanat ja muukin oikeinkirjoitus..\nSikäli varmaan moni asiasi ymmärsi mutta jos nämä ede mitä mainitsin opettelisit oikeinkirjoittamaan?\nMuuten, kiitos kommentistasi!\nJa suomen tarkein sipilöitsijä kommentoi asia hyvin harjoitelluin kommentein ja etukäteen suunnitelluin repliikein asiaa näin: http://www.is.fi/kuntavaalit2017/art-2000005154729.html\nJa mitä tulee jutun lopussa olevaan sähköautomainokseen jossa mainostetaan Hyundai j a Renault sähköautoja, niin edelleenkin olisin sitä mieltä, että Ranskasta ei kannata hankkia/ostaa mitään muuta teknistä tuotetta kuin konjakkia, eikä sitäkään , Renault merkkisenä…..\nIhmettelen kuka äänestää vihervasemmistoa kunnalisvaaleissa. Ihmettelen että heidän kannatuksensa on suurin korkeakoulukaupungeissa. Tämä pistää miettimään minkälainen on Suomen tulevaisuus. Tosin täytyy muistaa, että jos parempi oksa sattuu kohdalle kääntyy takki helposti, esimerkkinä ”Nalle” Wahlroos.\nKautta silmäteräin, naulankantaan sanoit veliseni!\nEnemmin pitäisi ihmetellä miksi kukaan äänestäisi persuja, porukkaa jonka takin käännön viuhuna suhisee korvissa kokoajan. Miksi äänestäisi porukkaa joka ei osaa kantaa vastuuta omista töistään vaan sysää syyn aina, ihan aina muiden kontolle. Tämä se vasta pitääkin miettimään mikä on Suomen tulevaisuus.\nOn se parempi kuin, että ohjaksissa on vihervasemmisto. Mikseihän valtakunnansyyttäjä puutu Niinistön sanomisiin. Onhan kiihokutksesta tuomittu sakkoja vaikka on puolustelleet ”en minä oikei sitä tarkoittanut”. Nythän annettiin aihe kapinoida laillista esivaltaa vastan eikä muukalaisia.\nJust tämä, kaikki selitetään parhainpäin että vihervasemmisto sitä ,vihervasemmisto tätä.\nHyvin on sirkustirehtööri porukkunsa porukkansa manipuloinut, ihan pohjois- korealaiseen malliin.\nTarkoitat varmaan presidentin puheita kasakoista, samaa ihmettelen minä ettei siihen ole puututtu.\nOlen sata kertaa ennemmin vihervasemmistolainen kuin persu jos näistä pitää valita.\nViittauksestasi jätkä tuohon sähköautomainokseen…\nKukahan kertoisi niille vihreille mistä se sähkö sinne pistorasiaan tulee. Tai laskisi niille montako y-voimalaa tarvitaan lisää jos kaikki päättää yhtäkkiä hankkia sellaisen patteriauton…\nNiinpä ja mistä saisi varaparistoja siihen Renaulttiin?\nTäytyisi varmaankin laittaa lisätilaus AREVAlle?\nJosko Teollisuudenvoima oy tilaisi lisää Ranskalaista ydinvoimaviisautta Suomeen?\nNiinkuin aiemmin jo totesin, mä olen ollut aina ja nytkin sitä mieltä, että Ranskasta ei kannata Suomalaisten ostaa mitään muuta teknisesti tuotettua kuin konjakkia, eikä sitäkään Renault- merkkistä !\nItseasiassa jos oikein tarkasti lakeja tulkitaan, niin Ville Niinistö syyllistyi kansanryhmän kiihottamiseen, esittämällä valheellisia, faktoina pitämiään asioita julkisesti!\nEikös tuollainen ole aika paha rikos kansanedustajalle?\nVillen puheiden takia moni syyllistyi yleiseen rauhan rikkomiseen ja saattoipa joku fanaattinen seuraaja saada sakotkin mielenosoituksessa, olisikohan kenties Villen maksettava nekin ja samaten korvattava jotain niille jotka saivat poliisilta pippurikaasuja silmilleen?\nMutta todennäköisesti tämäkin jupakka hyssytellään unholaan eikä sanktioita tule, sillä eihän korppi korpin silmää noki, onhan tämä nähty kautta aikain.\nMutta jos vaikkapa minä tai joku muu tavallinen kansalainen tekisimme saman munauksen niin varmasti kalpuusia tai penaltia seuraisi?\nUskomattomalle tuuballe. En ole persu enkä persuja äänestä. Näin eläkeläisenä on vain hieman liikaa aikaa lukea lehtiä ja katsella poliittisia ym keskusteluja. Jos vihervasemmisto saa vallan seuraavissa vaaleissa katkeaa suomen elintason kasvu siihen paikkaan. Kun katsoo esim esduskunnan kyselytunteja vastustaa vihervasemmisto kaikkia uudistuksia tulee vain jankutusta ei ei ei. Vedotaan omiin hyviin esityksiin, vaikka niitä ei ole tuotu esille kun on oltu hallitusvastuussa. Mm sotekeskustelussa vedottiin asiantuntujoihin joiden sanottiin , että sotessa luultavasti…. mahdollisesti….. saattaa…. taphtua yhtä sun tätä olisi sanottu että perseelleen menee sikä kiertoilmauksia, mutta kun ei ollut kanttia., koska saattaa olla ettei sittenkään ja tulee uusiakin hallituksia.\nOlet siis tyytyväinen kuinka tämä nykyinen hallitus on tuhonnut Suomea ja tuhoaa edelleen.\nSamaan ei ole pystynyt yksikään hallitus jossa on ollut vasemmistoa ja vihreitä.\nLuulisi tuossa iässä olevan jo realiteetit kohdilleen eikä elää omissa kuvitelmissa.\nNyt taitaa poliittinen muisti olla hukassa jollain?\nMuistellaanpa edellisen hallituksen toimia hiukan…\nSiinä hallituksessa oli Kokoomuksen lisäksi demarit(sosdem), vasemmistoliitto(vas), kristilliset (krist), rkp(ruotsalainen kommunistipuolue), vaimikäseoli ja vihreät.\nNo eikös se ollut juuri se hallituskoaliitio joka alkoi jakaa rahaa ulkomaille, yhteisenhyvän nimissä, niinkuin Jyrkipoika sitä asiaa nimitti ja tuhoamaan tätä suomen hyvinvointia…\nJutta Urpilainenkin möläytti ”hei me tienataan tällä rahanjaolla”(no oikeasti ei tienattu valtakunnallisesti,paitsi Jykä sai palkkioviran brysselistä) Velkaa otettiin velanpäälle lisää, jotta voitiin mahdollisimman paljon jaella sitä maailmalle…..\nja mitäs teki vihreät, eipä juuri mitään, paitsi saihan ne sen paskalain kai aikaiseksi, että joka niemeen notkoon ja saarelmaan piti vesijohdot ja paskaputket asentaa jaa ja taisivat ne olla huseeraamassa näitä vuotavia kipsisakka-allas-kaivoshankkeitakin , ei kuitenkaan vastaan vaan pikemminkin puolesta..\nPalataksemme alkuperäiseen aiheeseen…\nMutta no joo, Ville Niinistön nyt sattuneella möläytyksellä oli kauaskantoiset seuraukset, suvakit suuttuivat silmittömästi, kun luulivat kuulevansa luotettavana pitämänsä kansanedustajan ja puoluejohtajan suusta totuuksia.\nNo oikeasti se olikin melkein totuus, sillä tuo puhuttu perhe (raskaana oleva nainen, alaikäisiä lapsia ja perheenisä) käytiin hakemassa Asikkalanex Hotelli Tallukassa sijaitsevasta vastaanottokeskuksesta turvasäilöön Konnunsuon entisen vankilan tiloihin, josta heidät alkuperäisen suunnitelman mukaan piti palauttaa Afghanistaniin. Mutta suunnitelma meni jostain syystä mönkään. Mutta sitähän Ville ei tiennyt ja siksi hän möläytti mitä möläytti.\nOlisihan hän voinut asiasta ennen möläytystään ottaa selvää, mutta kun ei ottanut niin oma vika!\nVirhe on tapahtunut, eikä sille mitään voi enää…\nItse noin henkilökohtaisena mielipiteenäni ilmaisen näistä pakkopalautuksista ja karkoituksista seuraavaa:\nJos maahantulija syyllistyy maassamme rikoksiin, olipa ne nyt millaisia tahansa, on oikein että hänet palautetaan lähtömaahansa, koska hän ei ilmeisestikään tule sopeutumaan tähän yhteiskuntaan, niin menköön pois.\nMaassa eletään maan tavalla, jos ei niin maasta pois!\nMutta tätä minä en ymmärrä, miksi tämä kokonainen perhe olisi pitänyt häätää?\nJos joku ymmärtää ja tietää, niin kertokaa ihmeellä!\nRahaa alkoi jakaa Kreikalle ensimmäiseksi porvarihallitus jonka hääri kasaan muutama hämäräheikki.\nJoten tie oli avattu puhtaasti porvarien toimesta rahan jakoon.\nDemarit laittoi asiat tiukalle seuraavassa hallituksessa ja vaati takuut lainoille ja ne saatiin.\nPersujen/Soinin vuosien uho päättyi antikliimaksiin kun Kreikalle avattiin kukkaronnyörit jälleen. Kaikki uho päättyi Soinin osalta totaalisen mahalaskuun. Soini avasi kukkaron ja rajat.\nSuurien puheiden mutta pienien tekojen mies tämä Soini. Paremmin sopisi matkatoimiston virkailijaksi, siitä on nykyään kokemusta.\nPS. ’Hei me tienataan tällä’. Oli kylläkin Kataisen taidonnäyte.\nJoten se siitä poliittisesta muistista,\nkuningasjätkä vastaa tähän uskomattomaa tuubaa viestiin näin:\nHei me tienataan tällä oli koko hallituksen silloinen slougan, sitä toisteli niin Katainen kuin Urpilainenkin ja toinen slougan ol se ”Yhteiseenhyvään”\nValitettavasti silloinkin kävi niin että siitä ”yhteisestä hyvästä” kuittasivat suurimman siivun ne joilla sitä yksityistäkin hyvää oli jo yllinkyllin…\nNiin että muisteleppa vielä uudelleen…\nEn viitsi Tuuballe koko elämäntarinaani kertoa. Vaarini kasvatti minusta vakaumuksellisen vasemmistolaisen. Minua pyydettiin aikanaan teinipolitiikaan, joka oli 60-luvun lopulla ”kova sana”. Luin usena puolueen puolueohjelmat. En lähtenyt. En myöskään kunnallipolitiikaan. Jo silloin muutamat harvat sopivat mikä oli puolueen päätös, myös silloin tehtiin puolueiden välisiä lehmänkauppoja, joihin riviedustajalla ei ollut mitään sanomista. Seurasin kuinka s Suomessa jaettiin hyvinvointia aluksi lähinnä Neuvostoliiton kaupan ansiosta ja myöhemmin lähinnä onnekkaaasti Nokian nousun myötä. Tuolla 1990 luvun lopulla havaitsin, ettei vasemmistopolitiikka olekkaan kuin ennen vaan on muuttunut puhtaaksi vallanhimoksi . Solidaarisuus, huonomman auttaminen, tasa-arvoisuus yms ajatukset jäivät juhlapuheisiin. Puoluekannatusta pidettiin yllä jakamalla etuuksia ottamalla lisää valtionvelkaa. Nousukautta odotettiin pelastajaksi-ei tullut. Varsinainen etääntymiseni sosalidemokratiasta alkoi nykyisen laman alettua, puhuttiin suunniteltiin ja mitään ei saatu aikaan, hallituksessa oli kiva olla. Olemme vaimon kanssa kummatkin eläkkeellä, menetämme vuosittain joitakin satasia Lipposen leikatun indeksin takia. Myös verotus on kova. Vastaavasta aniotulosta maksettaisiin ehkä 17-18%, me maksamme 25 %. kaikki maksunkorotukset, lääkeleikkaukset ym koskevat myös meitä. Olen kuitenkin tyytyväinen, että että hallitus tekee jotain tilanteen tasapainottanmiseksi. Emme saa mitään varsinaisia sosiaalietuuksia, emmekä ole koskaan saaneet. Niitä saavilla on on vara haluta niitä myös kieleteisen lainvoimaisen turvapaikkapäätöksen saaneille. Sitä en hyväksy, enkä koe olevani rasisti. Luvansaaneet jääköön tänne ihan vapaasti ja alkakoon tienata itselleen eläkettä.\nJoo mäkin yritin nuorena kossina 70 luvun lopulla, ottaa osaa tuohon taistolaispolitiikkaankin.\nMä kokeilin josko olis joitain kansalaiskouluarvosanoja pystynyt petraamaan iltaopiskelulla, että olisi päässyt paskaduunista hieman leveämpään leipään kiinni.\nNo eihän siitä mitään tullut opiskelusta! Sen jälkeen kun menin halpojen elokuvalippujen toivossa niitä pyytelemään oppilaskunnan toimistosta, niin ne saakelin kommunistit värväsivät mut joukkoihinsa ja sitten mentiin jos vaikka millaisiin kissanristiäisiin ja osoittamaan mieltä chileläisten puolesta ja Salvator Aljendea vastaan.\nOlihan siinä kommarihommassa joitain hyviäkin puolia, leireillä saattoi saada helppoa pillua enempiä vonkailematta, kun osasi olla sopivasti hurmoksissa ja paasata suu vaahdossa milloin mistäkin aiheesta… Se se teki gutaa nuoren miehen munille…\nMutta sitten vaan jostain sattuneesta tilanteesta, tuli mitta täyteen ja hyppäsin pois marsun juoksupyörästä ja poltin jäsenkirjani!\nJa kyllä nää solisaliraatit ym muut työläisen ja köyhälistön asialla olevinaan olevat, on ihansamaa sakkia, siis suoraan sanoen kiipijöitä ja herrojen perseen nuolijoita ja samaan kastiin mä taidan laittaa kohta kaikki muutkin puolueet.\nJos olisin nuorempi mies, ja näillä ajatuksilla varustettu, niin tekisin Väyryset ja perustaisin oman puolueen.\nMutta valitettavasti en ole.\nPyytelihän tässä melkovakavissaan muutamat että asettuisin ehdolle kuntavaaleihin, mutta kun ei yhdelläkään puolueella ole enää mitään annettavaa kenellekään, otettavaa sitäkin emnemmän, niin mä vastasi pyytäjille, että mä pystyn paljon paremmin vaikuttamaan asioden kulkuun olemalla poliittisesti sitoutumaton yhteenkään puolueryhmäkuriin, jolloin voinkin olla jokaiselle politikolle piikkinä selkänahassa ja muistutella, että mitäpä tulikaan tehtyä ja jätettyä tekemättä..\nVihreät yhdessä vasemiston kanssa ovat maailmanparantajien ykkösluokkaa. Kukaan tai ketkään muut eivät ole niin täysin ilman taloudellisten realiteettien ymmärrystä kuin em. porukka. Jo iänkaiken hoetut ”rahaa seinästä ja sähköä typselistä” ovat täyttä totta kun puhutaan em. sakin ymmärryksestä, niin typeriä kuin ne ovatkin. Kuka tai ketkä Suomessa ovat oikeasti fasisteja, natseja tai rasisteja kuin vihervasemmsto. Ehkä se on kuitenkin vain ymmärtämättömyyttä tai\nlapsellista hyväuskoisuutta. He ovat ”utopian kansalaisia”. Maailma on kuitenkin osalle asukkaitaan hyvin ”vittumainen paikka” ja sitä me suomalaiset emme kykene muuttamaan.\nKun Suomessa ryhdytään kansandustajien toimesta kyseenalaistamaan viranomasten toimia ollaan hyvin ”heikoilla jäillä”. Seuruksena on vihervasemmiston tavoitetila el anarkia. Anarka tarkoittaa ”hallituksemattomuutta” eli käytänössä yhteiskuntaan ilman minkäänlaista kontrolli- tai valvontajärjstelmää. Kuka haluaa elää sellaisessa yhteiskunnassa?\nVihreiden ympärillähän liikkuu ”porukoita” joiden toiminta lähentelee rikollisuutta tai on suorastaan sitä. Turkistarhaus on täällä laillinen elinkeino, nämä hörhelöt katsovat oikeudekseen päästää turkiseläimiä luontoon, missä ne menehtyvät tai jos pärjäävät aiheuttavat vahinkoa muille luonnossa eläjille. Tehokkain tapahan on päästä mm lokeista eroon on päästää lokkiyhdyskuntaan muutama minkki. Jos hörhelöiden mielestä laillisesti saatu metsänhoitolupa ei vastaa heidän ideologiaansa ei kun vaikeuttamaan metsätöitä. Koska vihreät eivät kannata ydinvoimmaa nämä yhteiskunnan elätit menevät vaikeuttamaan rakennustöitä. Vihreä puolue on yhteisskunnan syöpä. koska eivät tuomitse mm kuvatunlaisia toimintoja\nVihreät eivät ole olleet osallisena mainitsemissasi teoissa. Peräänkuulut laillisutta, voisit aloittaa miettimällä omia puheitasi.\nEn ole koskaan kuulut puolueen kyseisiä tekosia mitenkään paheksuvan niinkuin muut puolueet tekevät. Kyseisiä asioita voi vastustaa rauhanomaisestikin.\nVihreät eivät ole vastustaneet väkivaltaisesti mitään.\nYksi vihreiden edustaja Lahtelainen Janne Nurminen kunnostautui näin:\nOnko tämä Tuuban mielestä laillista menoa?\nSikäli vaan ihmettelen, ettei Ville Niinistö nyt älise yhtään mitään?\nVai onko hänkin jossain tuiskeessa niin ettei kykene?\nOnko Persut puolueena vastuussa niitä lukuisista julkitulleista Persu-ehdokkaiden toilailuista joita olemme saaneet lähes päivittäin lukea lehdestä. Se siitä laillisesta menosta.\nEnpä tiedä persuista,enkä muistakaan. Kyllä kai jokainenpuolue on vastuussa ainakin moraalisesti siitä mitä sen edustajat ja jäsenet toilailevat.\nJa kyllähän näitä toljailijoita on maailman sivu kaikissa piireissä.\nPersut petti äänestäjät jo hallituskauden alkumetreillä, kääntelemällä takkejaan ja töörttöilemällä kuka mitenkin Niin Helsingissä kuin maakunnissakin, sitä satoa nyt niittävät kunnallisvaaleissa, sehän nähdään.\nMutta nytpä ei persuista puhutakaan, niiden aika on myöhemmin , nyt kirjoitellaan vihreistä ja heidän edustamansa puolueen henkilöiden töppäilyistä ja ehkäpä muistakin oppositioon kuuluvista muistinsa menettäneistä ylpistelijöistä…\nAika vaikeaa se onkin liittää sanat ’ persut’ ja ’moraali’ samaan lauseeseen.\nUskomatonta tuubaa: Hieman perusteluja väitteellesi… Kiitos?\nMoraalista selkärangattomuutta löytyy enemmänkin kok/dem-joukoista, ja heitä tukevista ”nyökyttelijöistä” (=myötäilijöistä).\nEt sitten ole seurannut Soinin/Persujen toimintaa kuluvalla kaudella hallituksessa ja eduskuntatyöskentelyssä. Se kertoo kaiken, ihan kuin kaiken.\nJospa itse perustelisit väitteesi.\nMe puhutaan NYT, VIHREIDEN tekemistä töppöilyistä!!!\nMitä vittua sä Tuuba vedät ne persut joka paikkaan?\nKoetetaanpa nyt pysyä aiheessa jonka tuolla alussa määrittelin!\nHieman vaaliasiaa, esimerkkikuntana HARTOLA:\nIltasanomien vaalikonekysymyksiin, vastauksenani kaikkiin kysymyksiin antamani EN OSAA SANOA, ovat kaikki 6 Hartolalaista ehdokasta jotka ovat ilmoittautuneet vaalikoneeseen, samaa mieltä minun kanssani seuraavasti:\nKuntavaalit 2017 Hartola\nKaikki ehdokkaat kunnassa\nOhessa kaikkien kunnan ehdokkaiden sopivuus.\nEhdokas Samaa mieltä\n28 Järvinen Vesa 75 %\n4 leisti heikki 50 %\n46 mäyrä tero 67 %\n47 Nieminen Tapio 90 %\n50 Sankari Jeremias 66 %\n21 Pajunen Pekka 82 %\nEli mitäpä tästä voimme päätellä?\nEivät tiedä juuta eli jaata asioista!\n………………. Äänestäppä sitten näistä ”tolvanoista” jotakin?\nTaitaa mennä arvontapeliksi?\nKokeilkaapa itse vaalikoneella omassa kunnassa kuinka monta asioista tietämätöntä bongaatte!\nKun vastaatte itse jokaiseen kysymykseen, ”en osaa sanoa”\nVaalikone 2017 Helsingin Sanomat: Kunta: Hämeenlinna. Kaikki kohdat vastattu ”en osaa sanoa”.\nTulos: Parhaiten minulle sopii Keskustapuolue. 5 ensimmäistä Keskustapuolueen ehdokkaita. Huonoiten minulle sopii Vasemmistoliitto.\nHuomattaavaa on kuitenkin se, että Keskusta ”sopivuus” minulle on 84 % ja vasemmistoliiton ”sopivuus” on 67 %.\nKaikki muut puolueet jäävät sitten em. lukujen väliin. Siis, jos olet itsekin välinpitämätön ja tietämätön on aivan sama ketä äänestät.\nKun sitten vastaa kuten ajattelee niin kyllä ”hajonta” on suurempi kuin 17 %.\nKun täällä muutkin puhuvat muistakin kuin vihreistä, niin minä myös. Enpä täällä ole ylen määrin nyt roikkunutkaan häiriköimässä.\nVaikka tuomitsen jyrkästi persujen täydellisen välinpitämättömyyden esim tuossa katastrofaalisessa sote-uudistuksessa (sama se, vaikka taivas putois niskaan, kunhan Soini vaan saa kekkaloida ulkoministerinä), niin siitä huolimatta kaikkien lehtien vaalikoneissa kanssani eniten samalla tavalla ajattelevat ovat persuja.\nJuuri äsken tein Hesarin vaalikoneen, niin lähinnä omaa ajatteluani oli taas 5 persua, siis Janakkalassa.\nJoskus aiemmin olen huvikseni kokeillut jossain koneessa Hämeenlinnaa. Siinä tuli sentään vähän hajontaa. Lähinnä omia ajatuksiani oli vasemmiston Irma Taavela ja toiseksi tuli Kari Ilkkala.\nKaikissa koneissa kaikista kauimpani omista mielipiteistäni on aina kokoomus.\nNo kun tää nyt kerran riistäytyi irti aiheesta, niin antaa mennä sitten samaan syssyyn tämäkin:\nRuåtsissa tekivät hieman terroritekoja tässä päivä pari sitten ja kuinkapa suomen kautta-aikojen tyhmin Pääministeri ja kuuluisin suvakki Juha Sipilä keksi kommentoidakaan asiaa\nNyt pysytään aiheessa.\nKannattaa lukea Tommi Parkkosen oikein metka juttu otsikolla:\n”Oppipoika-populisti voitti mestari-populistin” . Se piristää kummasti.\n”Mutta hallituksen kahleet eivät pidätelleet oppositiossa olevia vihreitä ja Niinistöä. Niinistö ottikin puolueen vaaliteemaksi nykyisen hallituksen koulutusleikkaukset, jollaisia vihreät on itse ollut tekemässä aikaisemmassa hallituksessa.\nJa vaalivoitto tuli.”\nSaara Finni. Silloin kun vihreät olivat tekemässä koulutusleikkauksia, oli niihin varaa mutta siihen hupeni leikkausvara koulutuksesta. Silloin oli ihan yleinen käsitys, että mikään sektori ei pyhä, leikkauksia tarvitaan.\nTästä syystä kritiikki koulutusleikkauksia vastaan on ihan asiallista eikä mitään populismia. On älyllistä epärehellisyyttä edes väittää toisin. Suuri osa kansasta tämän asian ymmärsi ja äänesti vihreitä. Tämä osa kansasta tuskin juoksee katteettomien lupausten perässä kuten eräät.\nUskomatonta tuubaa kirjoittaa taas ihan uskomatonta tuubaa.\nSaara Finni. Ymmärrän kyllä ettei persukanavalla totuus saa vastakaikua.\nMiten esim Persujen puheet Kreikan avustuksista ja maahanmuutosta. Kun persut pääsivät valtaan niin heti oli rahapussi ja rajat levällään. Mutta silti Persut kitisee näistä samaan malliin.\nAi niin mutta kun ’ vihervassarit’.\nTäsmentäisitkö vähän, miten ja missä ne rahat ja rahapussi olivat levällään?\nJohan se edellisessä tuli mainittua.


ETUSIVU > STADIN KINGIT\nStadin Kingit on vuonna 2001 perustettu, IFK:ta jalkapallossa, jääkiekossa, jääpallossa ja käsipallossa kannattava faniryhmä. Parhaiten Kingeihin saat yhteyden sähköpostilla tai liittymällä aktiiviselle keskustelupalstalle.\nStadin Kingien historia\nAlkukesästä 2007 Stadin Kingit täyttää 6 vuotta. Historiamme on paljon vaatimattomampi kuin emo-organisaation 110-vuotias taival, mutta matkan varrelle mahtuu silti jo paljon tapahtumia. Tässä artikkelissa kerrotaan, kuinka Kingit on kasvanut muutaman kaveruksen porukasta vähitellen kohti suurempaa ja uskottavampaa faniryhmää. Lue lisää..\nStadin Kingien tifo-osasto, Valmistajat, on kerännyt kunnioitusta ja herättänyt ihmetystä kiertäessään Helsingin ja maaseudun urheilupyhättöjä sekä vähän epämääräisempiäkin paikkoja. Tilanteesta, mielialoista ja tapahtumasta riippuen tifo-spesialistit ovat järjestäneet katsomoon näyttäviä pyroteknisiä muodostelmia, ilmapallokuvioita, paperisilpputifoja tai valtavia lakanameriä – tai parhaimmillaan jopa kaikkea tätä yhtä aikaa. Lue lisää..\nStadin Kingien logo


Tässä työpaikassa ei sitten puhuta uskosta! (… ja kuinkas kävikään?!) – RUKOUSLIIKE\nTässä työpaikassa ei sitten puhuta uskosta! (… ja kuinkas kävikään?!)\nTilapäivitys•\tKirjoitettu 9.8.2017 15.8.2017 julkaissut Pauliina Kuikka\nTyöhönottaja tiesi minut uskovaiseksi. Hän vannotti, että työpaikalla ei sitten saa puhua uskosta. – Totesin, että kyllä kai sentään, jos asiakas ottaa asian puheeksi. Tällaiseen puhumiseen työhönottaja myöntyi.\nNiinhän siinä sitten kävi, että jokaisessa asiakasryhmässä oli joku, joka myöskin oli uskovainen – ja otti asian puheeksi vaikkapa, kun kuulumisia purimme tai iltaa istuimme.\nViimeisellä työviikollani tapahtui erikoinen episodi, joka hymyilyttää vuosia jälkikäteen.\nMinut työhön ottanut henkilö säntäsi työhuoneeseeni ja sanoi, että asiakasryhmä oli tilannut hartauden luterilaisesta seurakunnasta, mutta pappi oli soittanut, ettei pääse paikalle…\nAjattelin, että voisit pitää hartauden.\nKyllähän minä voin… Eikä siinä kaikki. Olin pääsemässä Raamatun luvussa kohtaan, jossa Jeesus sanoi:\nPoikani, sinun syntisi on annettu sinulle anteeksi.\nkun edessäni oli polvillaan mies, joka pyysi:\nKieltämättä hämmentävä tilanne. Edessäni oli tuoreesti Jeesukseen uskova mies polvillaan – ja Sanan mukaisesti hänelle sanoin:\nJeesus sanoo: Sinun syntisi on annettu sinulle anteeksi.\nJumala ei ole rajoittunut ihmisten kieltoihin tai käskyihin. Hän voi toimia niiden yli ja ohi – hyvin luovallakin tavalla. – Toki tässä kaikessa on hyvä olla viisaus mukana. Kannattaa kuulostella tilanteita – ja tarttua hetkeen, jonka Jumala on valmistanut. Silloin kun Jumala avaa, ei tarvitse ryskyä ja rymistellä väkisin läpi. Jumalan avaamasta ovesta on vaivatonta käydä. – Usein sitä ennen on toki ollut (ajoittain kovakin) rukoustaistelu.\nEdellinen artikkeli Se on loppu ny – Nimittäin vihollisen rosvoaminen (+ Mitä tämä käytännössä merkitsee?!)\nSeuraava artikkeli Kammottava uni + Lopputulema


Hyväksytyt tekstit - Ihmisoikeudet ja teknologia kolmansissa maissa - Tiistai 8. syyskuuta 2015\nIhmisoikeudet ja teknologia kolmansissa maissa\n– ottaa huomioon ihmisoikeuksien yleismaailmallisen julistuksen ja kansalaisoikeuksia ja poliittisia oikeuksia koskevan kansainvälisen yleissopimuksen, erityisesti sen 19 artiklan,\n– ottaa huomioon neuvoston 25. kesäkuuta 2012 hyväksymän ihmisoikeuksia ja demokratiaa koskevan EU:n strategiakehyksen(1),\n– ottaa huomioon ulkoasiain neuvoston 12. toukokuuta 2014 hyväksymät sananvapautta verkossa ja verkon ulkopuolella koskevat EU:n ihmisoikeussuuntaviivat(2),\n– ottaa huomioon 15. joulukuuta 2011 annetun Euroopan turvallisuus- ja yhteistyöjärjestön (Etyj) kertomuksen ilmaisunvapaudesta internetissä(3) ja 27. marraskuuta 2014 Etyjin pysyvälle neuvostolle annetun Etyjin erityisedustajan säännöllisen raportin tiedotusvälineiden vapaudesta(4),\n– ottaa huomioon 23. syyskuuta 2014 annetun YK:n erityisraportoijan kertomuksen ihmisoikeuksien ja perusvapauksien edistämisestä ja suojelusta terrorismin torjunnassa (A/69/397)(5),\n– ottaa huomioon 30. kesäkuuta 2014 annetun YK:n ihmisoikeusvaltuutetun kertomuksen oikeudesta yksityisyyteen digitaalisella aikakaudella(6),\n– ottaa huomioon 17. huhtikuuta 2013 annetun YK:n ajattelun- ja ilmaisunvapauksien erityisraportoijan kertomuksen (A/HRC/23/40), jossa analysoidaan valtioiden harjoittaman viestinnän valvonnan vaikutuksia yksityisyyttä koskevaan perusoikeuteen sekä mielipiteen- ja ilmaisunvapauteen,\n– ottaa huomioon 26. tammikuuta 2015 annetun Euroopan neuvoston parlamentaarisen yleiskokouksen oikeudellisten ja ihmisoikeusasiain komitean kertomuksen laajamittaisesta valvonnasta(7),\n– ottaa huomioon 12. maaliskuuta 2014 antamansa päätöslauselman Yhdysvaltojen kansallisen turvallisuusviraston valvontaohjelmasta, eri jäsenvaltioiden valvontaelimistä ja niiden vaikutuksesta EU:n kansalaisten perusoikeuksiin ja transatlanttiseen yhteistyöhön oikeus- ja sisäasioissa(8),\n– ottaa huomioon ihmisoikeuksia ja ylikansallisia yrityksiä sekä muita yrityksiä käsittelevän YK:n pääsihteerin erityisedustajan 21. maaliskuuta 2011 antaman raportin yritystoimintaa ja ihmisoikeuksia koskevista suuntaviivoista, joilla pannaan täytäntöön suojeluun, kunnioitukseen ja korjaamiseen perustuva YK:n toimintakehys(9),\n– ottaa huomioon taloudellisen yhteistyön ja kehityksen järjestön (OECD) toimintaohjeet monikansallisille yrityksille(10) ja niitä koskevan vuosikertomuksen 2014(11),\n– ottaa huomioon internetin nimi- ja osoitejärjestelmää ylläpitävän ICANNin vuosikertomuksen 2013(12),\n– ottaa huomioon 12. helmikuuta 2014 Euroopan parlamentille, neuvostolle, Euroopan talous- ja sosiaalikomitealle ja alueiden komitealle annetun komission tiedonannon ”Internet-politiikka ja Internetin hallinto – Euroopan rooli Internetin hallinnon tulevaisuuden muokkaamisessa”(13),\n– ottaa huomioon 24. huhtikuuta 2014 hyväksytyn NetMundial-sidosryhmäkokouksen julkilausuman(14),\n– ottaa huomioon puheenjohtajan yhteenvedon Istanbulissa 2.–5. syyskuuta 2014 järjestetystä yhdeksännestä Internetin hallintofoorumista,\n– ottaa huomioon Euroopan unionin voimassa olevat rajoittavat toimenpiteet, joihin lukeutuvat muun muassa tietoliikennelaitteiden, tieto- ja viestintäteknologian ja valvontatyökalujen vientikiellot,\n– ottaa huomioon kaksikäyttötuotteiden vientiä, siirtoa, välitystä ja kauttakulkua koskevan yhteisön valvontajärjestelmän perustamisesta annetun neuvoston asetuksen (EY) N:o 428/2009 muuttamisesta 16. huhtikuuta 2014 annetun Euroopan parlamentin ja neuvoston asetuksen (EU) N:o 599/2014(15),\n– ottaa huomioon 16. huhtikuuta 2014 annetun Euroopan parlamentin, neuvoston ja komission yhteisen lausuman kaksikäyttötuotteiden vientivalvontajärjestelmän tarkistuksesta(16),\n– ottaa huomioon Wassenaarin järjestelyn 19. täysistunnossa Wienissä 3.–4. joulukuuta 2013 tehdyt päätökset tavanomaisten aseiden ja kaksikäyttötuotteiden ja -teknologian vientivalvonnasta,\n– ottaa huomioon 24. huhtikuuta 2014 annetun komission tiedonannon neuvostolle ja Euroopan parlamentille aiheesta ”Vientivalvontapolitiikan tarkastelu: turvallisuuden ja kilpailukyvyn varmistaminen muuttuvassa maailmassa”(17),\n– ottaa huomioon 21. marraskuuta 2014 annetut neuvoston päätelmät vientivalvontapolitiikan tarkistuksesta,\n– ottaa huomioon 11. joulukuuta 2012 antamansa päätöslauselman digitaalisen vapauden strategiasta EU:n ulkopolitiikassa(18),\n– ottaa huomioon 13. kesäkuuta 2013 antamansa päätöslauselman lehdistön ja tiedotusvälineiden vapaudesta maailmassa(19),\n– ottaa huomioon ihmisoikeuksien sekä demokratian ja oikeusvaltion periaatteiden loukkauksista antamansa kiireelliset päätöslauselmat, joissa ilmaistaan huoli digitaalisista vapauksista,\n– ottaa huomioon 12. maaliskuuta 2015 antamansa päätöslauselman EU:n painopisteistä YK:n ihmisoikeusneuvostossa vuonna 2015(20),\n– ottaa huomioon 11. helmikuuta 2015 antamansa päätöslauselman Internetin hallintofoorumin toimeksiannon uusimisesta(21),\n– ottaa huomioon 12. maaliskuuta 2015 antamansa päätöslauselman EU:n vuosikertomuksesta ihmisoikeuksista ja demokratiasta maailmassa 2013 ja Euroopan unionin toiminnasta tällä alalla(22),\n– ottaa huomioon Edward Snowdenin kansalaisvapauksien sekä oikeus- ja sisäasioiden valiokunnalle maaliskuussa 2014 antaman kirjallisen lausunnon(23),\n– ottaa huomioon ulkoasiainvaliokunnan mietinnön (A8-0178/2015),\nA. katsoo, että teknologian kehitys ja avoimen internetin käyttöoikeus ovat yhä tärkeämpiä, jotta voidaan luoda edellytykset ihmisoikeuksien ja perusvapauksien noudattamiselle ja varmistaa niiden kunnioittaminen kaikilta osin, ja katsoo, että ne edesauttavat ilmaisunvapauden, tiedon saatavuuden, yksityisyyttä koskevan oikeuden, kokoontumisvapauden ja yhdistymisvapauden soveltamisalan laajentamista kaikkialla maailmassa;\nB. katsoo, että teknologisia järjestelmiä voidaan väärinkäyttää myös ihmisoikeuksien loukkaamiseen sensuurin, valvonnan, laitteiden luvattoman käytön, häirinnän, kuuntelun sekä tiedon ja yksityishenkilöiden seurannan ja jäljittämisen kautta;\nC. toteaa, että julkiset ja yksityiset toimijat, myös hallitukset ja lainvalvontaelimet sekä rikollisjärjestöt ja terroristiverkostot, rikkovat tällä tavoin ihmisoikeuksia;\nD. katsoo, että riippuu pitkälti tieto- ja viestintäteknologian suunnittelu- ja käyttöyhteydestä, miten voimakkaasti niillä voidaan edistää ihmisoikeuksia tai rikkoa niitä; toteaa, että tietotekniikka ja erityisesti ohjelmistot ovat harvoin yksikäyttöisiä, vaan yleensä ne ovat kaksikäyttöisiä, mitä tulee niiden tarjoamaan mahdollisuuteen loukata ihmisoikeuksia, ja toteaa, että ohjelmistot ovat myös puheen muoto;\nE. toteaa, että tieto- ja viestintäteknologia on ollut merkittävä väline, joka on auttanut järjestämään yhteiskunnallisia liikkeitä ja mielenosoituksia eri valtioissa, erityisesti diktatuureissa;\nF. katsoo, että teknologian käyttöyhteyden ihmisoikeusvaikutusten arviointi riippuu pitkälti kansallisten ja alueellisten lainsäädäntökehysten vahvuudesta säädellä teknologioiden käyttöä sekä poliittisten ja oikeudellisten elinten kyvystä valvoa tätä käyttöä;\nG. katsoo, että digitaalialalla yksityisillä toimijoilla on yhä merkittävämpi rooli kaikilla yhteiskunnallisen toiminnan aloilla, mutta vieläkään ei ole suojatoimenpiteitä, joilla estettäisiin yksityisiä toimijoita rajoittamasta liikaa perusoikeuksia ja -vapauksia; toteaa, että tämän vuoksi yksityisillä toimijoilla on aktiivisempi rooli sisällön laillisuuden arvioimisessa sekä tietoverkkojen turvallisuusjärjestelmien ja valvontajärjestelmien kehittämisessä, millä voi olla haitallinen vaikutus ihmisoikeuksiin kaikkialla maailmassa;\nH. katsoo, että internet on mullistanut kaikenlaisen tietojen ja osaamisen vaihdon mahdollisuudet;\nI. toteaa, että salaus on merkittävä menetelmä, jolla voidaan suojata sekä viestintä että sitä käyttävät ihmiset;\nJ. ottaa huomioon, että internetin hallinnolle on ollut hyötyä monenvälisestä päätöksentekomallista, ja toteaa, että menettely on varmistanut kaikkien sidosryhmien, hallitusten, kansalaisyhteiskunnan, teknisen ja akateemisen yhteisön, yksityisen sektorin ja käyttäjien tarkoituksenmukaisen, osallistavan ja vastuullisen osallistumisen;\nK. toteaa, että tiedustelutahot ovat järjestelmällisesti vaarantaneet salausprotokollia ja ‑tuotteita voidakseen siepata viestintää ja dataa; toteaa, että Yhdysvaltojen kansallinen turvallisuusvirasto on kerännyt valtavia määriä niin kutsuttuja nollapäivähaavoittuvuuksia, eli tietoturva-aukkoja, jotka eivät vielä ole kansalaisten tai tuotteen myyjän tiedossa; toteaa, että tällainen toiminta vaarantaa maailmanlaajuiset pyrkimykset parantaa tietoturvaa;\nL. toteaa, että EU:ssa toimivat tiedustelupalvelut ovat osallistuneet ihmisoikeuksia vahingoittavaan toimintaan;\nM. ottaa huomioon, että teknologian nopean kehityksen vuoksi oikeudellinen ja demokraattinen valvonta ja takeet ovat hyvin alikehittyneitä;\nN. katsoo, että tieto- ja viestintäteknologiaan liittyvällä (kyber)turvallisuudella ja terrorismin vastaisella toiminnalla ja internetin seurannalla voi olla hyvin haitallinen vaikutus kansalaisten ihmisoikeuksiin ja yksilönvapauksiin kaikkialla maailmassa, myös unionin kansalaisiin näiden matkustaessa ulkomailla, ja erityisesti jos välttämättömyyden, suhteellisuuden sekä demokraattisen ja oikeudellisen valvonnan periaatteiden mukaan ohjautuva oikeusperusta puuttuu;\nO. toteaa, että internetsuodattimet ja viestinnän valvonta vaarantavat ihmisoikeuksien puolustajien kyvyn hyödyntää internetiä ja viestiä arkaluonteisia tietoja ja rikkovat useita ihmisoikeuksien yleismaailmallisen julistuksen artikloja, joilla taataan jokaisen henkilön oikeus yksityisyyteen ja ilmaisunvapauteen;\nP. katsoo, että digitaalinen turvallisuus ja digitaalinen vapaus ovat molemmat tärkeitä, eivätkä ne voi korvata toinen toistaan vaan niiden olisi tuettava toisiaan;\nQ. katsoo, että Euroopan unionin on itse turvattava digitaaliset vapaudet, jotta se voisi toimia esimerkkinä digitaalisten vapauksien alalla; pitää EU:n tietosuojapaketin hyväksymistä ratkaisevan tärkeänä;\nR. toteaa, että vaakalaudalla ovat kauaskantoiset yhteiskunnalliset intressit, esimerkiksi perusoikeuksien suoja, ja katsoo, että näitä ei saa jättää vain markkinoiden varaan, vaan ne edellyttävät sääntelyä;\nS. toteaa, että perusoikeuksien ja oikeusvaltion kunnioittaminen sekä digitaalista valvontateknologiaa hyödyntävien tiedustelupalvelujen tehokas parlamentaarinen valvonta ovat merkittäviä kansainvälisen yhteistyön osatekijöitä;\nT. toteaa, että EU:ssa toimivilla yrityksillä on merkittävä osuus tieto- ja viestintäteknologian globaaleista markkinoista varsinkin mitä tulee valvonta-, jäljitys-, sieppaus- ja seurantateknologian vientiin;\nU. toteaa, että vientivalvonnan käyttöönotto ei saa haitata tietoturva-asioiden laillista tutkimusta tai tietoturvavälineiden kehittämistä, jos siinä ei ole rikollisia tarkoitusperiä;\n1. toteaa, että ihmisoikeudet ja perusoikeudet ovat yleismaailmallisia oikeuksia ja niitä on puolustettava maailmanlaajuisesti kaikissa muodoissaan; painottaa, että viestinnän valvonta itsessään rajoittaa oikeutta yksityisyyteen ja ilmaisunvapautta, jos sitä toteutetaan asianmukaisen laillisen kehyksen ulkopuolella;\n2. kehottaa komissiota varmistamaan, että tieto- ja viestintäteknologiaan liittyvät EU:n ulkoiset toimet ja sen sisäinen politiikka ovat johdonmukaisia;\n3. katsoo, että tiettyjen unionin jäsenvaltioiden aktiivinen myötävaikuttaminen Yhdysvaltojen kansallisen turvallisuusviraston toteuttamaan kansalaisten laajamittaiseen valvontaan ja poliittisten päätöksentekijöiden vakoiluun sellaisena kuin Edward Snowden sen paljasti on aiheuttanut vakavaa vahinkoa EU:n ihmisoikeuspolitiikan uskottavuudelle ja vaarantanut globaalin luottamuksen tieto- ja viestintäteknologian hyötyihin;\n4. muistuttaa jäsenvaltioita ja asianomaisia EU:n virastoja, myös Europolia ja Eurojustia, niiden Euroopan unionin perusoikeuskirjan, kansainvälisen ihmisoikeuslainsäädännön sekä EU:n ulkopoliittisten tavoitteiden mukaisista velvoitteista pidättäytyä jakamasta sellaista tiedustelutietoa, joka voi johtaa ihmisoikeusrikkomuksiin kolmannessa maassa, tai käyttämästä esimerkiksi laittoman valvonnan kaltaisen ihmisoikeusrikkomusten ansiosta saatuja tietoja EU:n ulkopuolella;\n5. korostaa, että tieto- ja viestintäteknologian vaikutus ihmisoikeuksien parantamiseen olisi otettava huomioon kaikissa EU:n toimissa ja ohjelmissa, jotta voitaisiin tapauksen mukaan edistää ihmisoikeuksien suojelua ja demokratiaa, oikeusvaltiota ja hyvää hallintotapaa sekä konfliktien rauhanomaista ratkaisua;\n6. kannustaa sellaisten teknologioiden aktiiviseen kehittämiseen ja laajentamiseen, jotka helpottavat ihmisoikeuksien turvaamista ja ihmisten digitaalisten oikeuksien ja vapauksien sekä turvallisuuden takaamista ja edistävät parhaita käytäntöjä ja asianmukaisia lainsäädäntökehyksiä, samalla kun turvataan henkilötietojen suoja ja koskemattomuus; kehottaa erityisesti EU:ta ja sen jäsenvaltioita edistämään aktiivisesti avoimien standardien sekä ilmaisten avoimen lähdekoodin ohjelmistojen ja salausteknologioiden maailmanlaajuista käyttöä ja kehittämistä;\n7. kehottaa EU:ta lisäämään tukeaan niille toimijoille, jotka pyrkivät vahvistamaan tieto- ja viestintäteknologian turvallisuutta ja yksityisyydensuojastandardeja kaikilla tasoilla, mukaan lukien laitteisto-, ohjelmisto- ja viestintästandardit, sekä kehittämään laitteistojen ja ohjelmistojen sisäänrakennettua yksityisyyden suojaa;\n8. pyytää perustamaan ihmisoikeuksia ja teknologiaa koskevan rahaston demokratiaa ja ihmisoikeuksia koskevan eurooppalaisen rahoitusvälineen yhteyteen;\n9. kehottaa EU:ta itseään ja erityisesti Euroopan ulkosuhdehallintoa käyttämään salausta viestinnässään ihmisoikeuksien puolustajien kanssa välttääkseen asettamasta näitä vaaraan ja suojatakseen oman ulkoisen viestintänsä valvonnalta;\n10. kehottaa EU:ta ottamaan käyttöön ilmaisia avoimen lähdekoodin ohjelmistoja sekä rohkaisemaan muitakin toimijoita tähän, koska tällaiset ohjelmistot takaavat paremmin turvallisuuden ja ihmisoikeuksien kunnioittamisen;\n11. painottaa, että on tärkeää kehittää tieto- ja viestintäteknologiaa konfliktialueilla rauhanrakentamistoimien edistämiseksi, jotta voidaan taata turvallinen viestintä konfliktien rauhanomaiseen ratkaisemiseen osallistuvien osapuolten välillä;\n12. kehottaa soveltamaan edellytyksiä, vertailuarvoja ja raportointimenettelyjä sen varmistamiseksi, että EU:n taloudellista ja teknistä tukea uuden teknologian kehittämiselle kolmansissa maissa ei käytetä ihmisoikeuksien vastaisilla tavoilla;\n13. kehottaa komissiota ja neuvostoa olemaan aktiivisesti yhteydessä kolmansien maiden hallituksiin sekä tukemaan jatkossakin nykyisillä unionin tukimekanismeilla ja toimintavälineillä ihmisoikeuksien puolustajia, kansalaisyhteiskunnan aktivisteja ja riippumattomia toimittajia, jotka käyttävät toiminnassaan turvallisella tavalla tieto- ja viestintäteknologiaa, ja kouluttamaan heitä ja lisäämään heidän vaikutusmahdollisuuksiaan sekä edistämään tähän liittyviä yksityisyyttä koskevia perusoikeuksia, joista voidaan mainita esteetön pääsy internetin tietovirtoihin, oikeus yksityisyyteen ja tietosuojaan, ilmaisun-, kokoontumis- ja yhdistymisvapaus, lehdistönvapaus sekä vapaa julkaisuoikeus internetissä;\n14. kiinnittää huomiota väärinkäytösten paljastajien ja näiden tukijoiden, myös toimittajien, ahdinkoon näiden paljastettua laittomia valvontakäytäntöjä kolmansissa maissa; katsoo, että näitä henkilöitä olisi pidettävä ihmisoikeuksien puolustajina, joten he ansaitsevat EU:n suojelua ihmisoikeuksien puolustajia koskevien EU:n suuntaviivojen edellyttämällä tavalla; toistaa komissiolle ja jäsenvaltioille esittämänsä pyynnön tarkastella huolellisesti mahdollisuutta tarjota ilmiantajille kansainvälinen syytesuoja;\n15. pitää valitettavana, että turvallisuustoimenpiteitä, myös terrorismin vastaisia toimenpiteitä, käytetään yhä useammin verukkeina yksityisyyttä koskevan oikeuden rikkomiselle ja ihmisoikeuksien puolustajien, toimittajien ja poliittisten aktivistien laillisen toiminnan tukahduttamiselle; toistaa olevansa vahvasti sitä mieltä, että kansallinen turvallisuus ei voi koskaan olla perusteena kohdentamattomille, salaisille tai laajamittaisille valvontaohjelmille; painottaa, että tällaisia toimenpiteitä on toteutettava tiukasti oikeussääntöjen ja ihmisoikeusnormien mukaisesti ottaen huomioon myös oikeus yksityisyyteen sekä tietosuoja;\n16. kehottaa Euroopan ulkosuhdehallintoa ja komissiota edistämään turvallisuus- ja tiedustelupalvelujen demokraattista valvontaa poliittisessa vuoropuhelussaan kolmansien maiden kanssa sekä kehitysyhteistyöohjelmissaan; kehottaa komissiota tukemaan kolmansissa maissa kansalaisyhteiskunnan järjestöjä ja lakiasäätäviä elimiä pyrittäessä vahvistamaan kansallisten turvallisuuspalvelujen valvontaa, avoimuutta ja vastuullisuutta; pyytää sisällyttämään tätä koskevia erityisiä sitoumuksia EU:n tulevaan ihmisoikeuksia ja demokratiakehitystä koskevaan toimintaohjelmaan;\n17. kehottaa neuvostoa ja komissiota edistämään digitaalisia vapauksia ja esteetöntä pääsyä internetiin kaikissa yhteyksissä kolmansiin maihin, esimerkiksi liittymisneuvotteluissa, kauppaneuvotteluissa, ihmisoikeusvuoropuheluissa ja diplomaattisissa yhteyksissä;\n18. toteaa, että internetistä on tullut julkinen tila ja myös markkinapaikka, minkä vuoksi tiedon vapaa kulku ja tieto- ja viestintäteknologioiden saatavuus ovat välttämättömiä; korostaa tämän vuoksi, että digitaalisia vapauksia ja vapaata kauppaa on samanaikaisesti sekä edistettävä että suojeltava;\n19. vaatii, että kaikkiin kolmansien maiden kanssa tehtäviin sopimuksiin sisällytetään lausekkeita, joista käy selkeästi ilmi, että digitaalisia vapauksia, verkon neutraaliutta, sensuroimatonta ja esteetöntä pääsyä internetiin, oikeutta yksityisyyteen sekä tietosuojaa on edistettävä ja kunnioitettava;\n20. kehottaa EU:ta vastustamaan sen kriminalisoimista, että ihmisoikeuksien puolustajat käyttävät salausta, kiertävät sensuuria ja tietosuojakäytäntöjä, ja kieltäytymään rajoittamasta salauksen käyttöä EU:ssa ja asettamaan kyseenalaiseksi kolmansien maiden hallitukset, jotka nostavat tästä syytteitä ihmisoikeuksien puolustajia vastaan;\n21. kehottaa EU:ta vastustamaan sen kriminalisoimista, että käytetään salausta ja kierretään sensuuria ja tietosuojakäytäntöjä, ja kieltäytymään rajoittamasta salauksen käyttöä EU:ssa ja asettamaan kyseenalaiseksi niiden kolmansien maiden hallitusten toimet, jotka kriminalisoivat nämä välineet;\n22. korostaa, että EU:n tehokkaan kehitys- ja ihmisoikeuspolitiikan edellytyksenä on tieto- ja viestintäteknologian huomioon ottaminen kaikissa yhteyksissä ja digitaalisen kuilun kurominen umpeen tarjoamalla teknisiä perusinfrastruktuureja, helpottamalla tietämyksen ja tiedon saatavuutta digitaalisten taitojen edistämiseksi, edistämällä avoimen standardien käyttöä asiakirjoissa sekä ilmaisen ja avoimen lähdekoodin ohjelmistojen käyttöä tarvittaessa avoimuuden ja seurattavuuden varmistamiseksi (erityisesti julkisissa laitoksissa) – myös turvaamalla tietosuojan digitaaliympäristössä kaikkialla maailmassa – sekä tieto- ja viestintäteknologiaan mahdollisesti liittyvien riskien ja mahdollisuuksien ymmärtämyksen parantaminen;\n23. kehottaa komissiota tukemaan digitaalisten esteiden poistamista vammaisten henkilöiden hyväksi; pitää hyvin tärkeänä, että ihmisoikeuksien kehittämiseen ja edistämiseen liittyvillä EU:n poliittisilla toimilla pyritään kaventamaan digitaalista kuilua vammaisten henkilöiden hyväksi sekä takaamaan laajemmat puitteet oikeuksille, erityisesti tiedon saannin, digitaalisen osallistumisen sekä verkon tarjoamien uusien taloudellisten ja sosiaalisten mahdollisuuksien saannin takaamiseksi;\n24. korostaa, että ihmisoikeusloukkauksia koskevan todistusaineiston laillinen digitaalinen kerääminen ja levittäminen voi auttaa torjumaan rankaisemattomuutta ja terrorismia kaikkialla maailmassa; katsoo, että tällainen aineisto olisi kansainvälisen (rikos)oikeuden mukaisesti perustelluissa tapauksissa hyväksyttävä todistusaineistoiksi oikeuskäsittelyissä kansainvälisten, alueellisten ja perustuslaillisten takeiden mukaisesti; suosittaa, että kansainvälisen rikosoikeuden alalla luodaan mekanismeja sellaisten menettelyjen käyttöön ottamiseksi, joiden avulla tällaiset tiedot todennetaan ja niitä kerätään käytettäväksi todisteina oikeuskäsittelyissä;\n25. pitää valitettavana, että EU:n tuottamaa tieto- ja viestintäteknologiaa sekä palveluja myydään ja että yksityishenkilöt, yritykset ja viranomaiset voivat käyttää niitä kolmansissa maissa ihmisoikeuksien tarkoitukselliseen loukkaamiseen sensuroinnin, laajamittaisen valvonnan, häirinnän ja kuuntelun kautta sekä seurata ja jäljittää kansalaisia ja heidän toimintaansa (matka)puhelinverkoissa ja internetissä; on huolissaan siitä, että jotkut EU:ssa toimivat yhtiöt saattavat tarjota teknologioita ja palveluja, jotka voivat mahdollistaa tällaiset ihmisoikeusloukkaukset;\n26. toteaa, että Euroopan unioniin ja sen jäsenvaltioihin sekä kolmansiin maihin kohdistuvat turvallisuusuhat tulevat usein yksittäisiltä henkilöiltä tai pieniltä ryhmiltä, jotka käyttävät digitaalisia viestintäverkkoja hyökkäysten suunnitteluun ja toteutukseen, ja että tällaisen uhan torjumiseksi tarvittavia välineitä ja taktiikkaa on jatkuvasti tarkistettava ja päivitettävä;\n27. katsoo, että laajamittainen valvonta, jota ei voida perustella terrorihyökkäysten uhkaan liittyvän riskin kasvamisella, rikkoo välttämättömyys- ja suhteellisuusperiaatetta ja siten myös ihmisoikeuksia;\n28. kehottaa jäsenvaltioita edistämään tiedustelupalvelujen toiminnan täysimääräistä demokraattista valvontaa kolmansissa maissa, varmistamaan, että nämä tiedustelupalvelut toimivat täysin oikeusnormien mukaisesti, ja asettamaan laittomasti toimivat tiedustelupalvelut ja henkilöt vastuuseen;\n29. rohkaisee jäsenvaltioita varmistamaan tiedustelupalvelujen ja niiden toiminnan demokraattisen valvonnan asianmukaisen sisäisen, johtotason, oikeudellisen ja riippumattoman parlamentaarisen valvonnan avulla, sillä jäsenvaltioiden ja kolmansien maiden väliset yhteistyö ja tiedonvaihto, myös digitaalinen valvonta, ovat lisääntyneet;\n30. painottaa, että yrityksen yhteiskunnallisen vastuun periaatteet ja ihmisoikeuksien suunnitteluperusteet, jotka ovat ihmisoikeuksien suojelemiseksi kehitettyjä teknologiaratkaisuja ja -innovaatioita, olisi sisällytettävä EU:n lainsäädäntöön, jotta voitaisiin varmistaa, että internetpalveluntarjoajat, ohjelmistokehittäjät, laitevalmistajat sekä sosiaalinen media ja sosiaalisen median palvelut, matkapuhelinverkon tarjoajat ja muut toimijat ottavat huomioon loppukäyttäjien ihmisoikeudet kaikkialla maailmassa;\n31. pyytää EU:ta varmistamaan suuremman avoimuuden matkapuhelinverkon tarjoajien tai internetpalveluntarjoajien ja hallitusten välisissä suhteissa sekä vaatimaan avoimuutta suhteissaan kolmansiin maihin velvoittamalla verkontarjoajat ja internetpalveluntarjoajat julkaisemaan vuosittain yksityiskohtaisia avoimuusraportteja, myös raportteja viranomaisten edellyttämistä toimista, ja julkistamaan taloudelliset kytkökset viranomaisten ja verkontarjoajien/internetpalveluntarjoajien välillä;\n32. muistuttaa yritysmaailman toimijoita näiden velvollisuudesta kunnioittaa ihmisoikeuksia kaikessa globaalissa toiminnassaan riippumatta siitä, missä käyttäjät sijaitsevat, tai siitä, noudattaako isäntävaltio omia ihmisoikeusvelvoitteitaan; kehottaa erityisesti EU:ssa toimivia tieto- ja viestintäteknologian yrityksiä noudattamaan yritystoimintaa ja ihmisoikeuksia koskevia YK:n suuntaviivoja myös ottamalla käyttöön due diligence -periaatteita ja riskinhallintatakeet sekä tarjoamalla tehokkaita oikeussuojakeinoja tilanteissa, joissa niiden toiminnalla on ollut kielteistä vaikutusta ihmisoikeuksiin tai se on edistänyt sellaisen aiheutumista;\n33. korostaa, että tieto- ja viestintäteknologiaan liittyvät EU:n asetukset ja pakotteet, mukaan lukien kokoomamekanismien käyttö, on pantava täytäntöön ja täytäntöönpanoa on seurattava tehokkaammin unionin tasolla, jotta voidaan varmistaa, että kaikki osapuolet, jäsenvaltiot mukaan luettuina, noudattavat lainsäädäntöä ja yhtenäiset toimintaedellytykset säilyvät;\n34. painottaa, että perusoikeuksien kunnioittaminen on merkittävä osatekijä menestyksekkäässä terrorismin vastaisessa toiminnassa, myös digitaalisten valvontateknologioiden käytössä;\n35. on tyytyväinen joulukuussa 2013 tehtyyn Wassenaarin järjestelyn päätökseen vientivalvonnasta, joka koskee valvonnassa, lainvalvonnassa, ja tiedustelutietojen keräämisessä käytettäviä välineitä ja verkkovalvonnan järjestelmiä; muistuttaa, että EU:n kaksikäyttötuotejärjestelmä ja erityisesti kaksikäyttötuoteasetus ovat edelleen luonteeltaan hyvin keskeneräisiä, mitä tulee haitallisen tieto- ja viestintäteknologian epädemokraattisiin valtioihin suuntautuvan viennin tehokkaaseen ja järjestelmälliseen valvontaan;\n36. vaatii, että komissio esittää kaksikäyttöteknologioita koskevan politiikan tulevan uudelleentarkastelun ja uudistamisen yhteydessä nopeasti ehdotuksen älykkäistä ja tehokkaista toimintalinjoista niin kutsutun kaksikäyttöteknologian täytäntöönpanoa ja käyttöä koskevien palvelujen viennin säännöstelemiseksi painottaen mahdollisesti haitallisten tieto- ja viestintäteknologiatuotteiden ja -palvelujen vientiä kolmansiin maihin huhtikuussa 2014 annetun Euroopan parlamentin, neuvoston ja komission yhteisen lausuman mukaisesti; kehottaa komissiota sisällyttämään siihen tehokkaat takeet, joilla estetään se, että vientivalvonnasta ei ole haittaa tutkimukselle, tieteellinen ja tietoturvatutkimus mukaan luettuina;\n37. korostaa, että komission olisi pystyttävä tarjoamaan täsmällistä ja ajantasaista tietoa mahdollisten liiketoimien lainmukaisuudesta tai mahdollisista haittavaikutuksista yrityksille, jotka eivät ole varmoja siitä, pitäisikö niiden hakea vientilupaa;\n38. kehottaa komissiota esittämään ehdotuksia siitä, miten tieto- ja viestintäteknologiaa koskevia EU:n normeja voitaisiin hyödyntää mahdollisten haittavaikutusten estämiseksi kyseisten teknologioiden ja palvelujen viennissä kolmansiin maihin, joissa esimerkiksi käsitteellä laillinen telekuuntelu ei voida katsoa olevan sama merkitys kuin Euroopan unionissa tai joissa esimerkiksi ihmisoikeudet ovat heikoissa kantimissa ja oikeusvaltioperiaatetta ei noudateta;\n39. vahvistaa, että tarkasteltaessa tapauksia, joissa kaksikäyttöteknologioita on käytetty ihmisoikeuksia mahdollisesti rajoittavilla tavoilla, on sovellettava EU:n normeja ja erityisesti Euroopan unionin perusoikeuskirjaa;\n40. vaatii, että nollapäivähaavoittuvuuksien ja haavoittuvuuksien myynnin säännöstelemiseksi kehitetään toimintalinjoja, jotta niitä ei voisi hyödyntää ihmisoikeuksien rikkomiseen kyberhyökkäyksillä tai laitteiden luvattomalla käytöllä, ja että samalla huolehditaan siitä, että säännöksistä ei seuraa merkittävää vaikutusta tieteelliselle ja muulle vilpittömässä mielessä tehtävälle turvallisuutta koskevalle tutkimukselle;\n41. pitää valitettavana, että osa eurooppalaisista yrityksistä ja unionin alueella toimivista kansainvälisistä yrityksistä, jotka tekevät kauppaa ihmisoikeuksille mahdollisesti haitallisella kaksikäyttöteknologialla, tekee aktiivisesta yhteistyötä ihmisoikeuksia rikkovien hallintojen kanssa;\n42. vaatii, että komissio poistaa tällaisessa toiminnassa mukana olevilta yrityksiltä julkisesti oikeuden EU:n hankintamenettelyihin, tutkimus- ja kehitysrahastoihin ja muuhun rahalliseen tukeen;\n43. kehottaa komissiota kiinnittämään erityistä huomiota ihmisoikeusnäkökohtiin teknisiä laitteita koskevissa julkisissa hankinnoissa erityisesti maissa, joiden käytännöt tällä alalla ovat epäluotettavia;\n44. kehottaa komissiota ja neuvostoa puolustamaan internetin hallintoa käsittelevissä foorumeissa aktiivisesti avointa internetiä, sidosryhmäyhteisön päätöksentekomenettelyjä, verkon neutraaliutta, digitaalisia vapauksia ja tietosuojatakeita kolmansissa maissa;\n45. tuomitsee salausprotokollien ja -tuotteiden heikentämisen, varsinkin kun tekijöinä ovat tiedustelupalvelut, joiden tarkoituksena on siepata salattua viestintää;\n46. varoittaa lainvalvonnan yksityistämisestä internetyritysten ja internetpalveluntarjoajien kautta;\n47. vaatii selvennystä niihin normeihin ja standardeihin, joita yksityiset toimijat käyttävät järjestelmiensä kehittämiseen;\n48. muistuttaa, että on tärkeää arvioida teknologian käyttöyhteys, jotta voidaan täysimääräisesti arvioida käytön vaikutus ihmisoikeuksiin;\n49. vaatii edistämään välineitä, joilla mahdollistetaan internetin käyttö nimettömänä tai salanimellä, ja kyseenalaistaa yksipuolisen näkemyksen, jonka mukaan tällaisilla välineillä ei olisi muuta vaikutusta kuin se, että ne mahdollistavat rikollisen toiminnan, sillä itse asiassa ne lisäävät EU:ssa ja sen ulkopuolella toimivien ihmisoikeusaktivistien vaikutusmahdollisuuksia;\n50. vaatii neuvostoa, komissiota ja ulkosuhdehallintoa kehittämään älykkäitä ja tehokkaita toimitapoja kaksikäyttöteknologian viennin sääntelemiseksi ja puuttumaan tieto- ja viestintäteknologian tuotteiden ja palvelujen mahdollisesti haitalliseen vientiin kansainvälisellä tasolla ja monenkeskisissä vientivalvontajärjestelmissä ja muissa kansainvälisissä elimissä;\n51. painottaa, että sääntelyn muutokset, joilla pyritään lisäämään vientivalvonnan tehokkuutta aineettomien teknologiansiirtojen osalta, eivät saa estää laillista tutkimusta tai tietojen saantia ja vaihtoa ja että mahdollisesti toteutettavilla toimenpiteillä, kuten unionin yleisten vientilupien kaksikäyttötutkimukseen käytöllä, ei saa olla tukahduttavaa vaikutusta yksityishenkilöihin tai pk-yrityksiin;\n52. kehottaa jäsenvaltioita varmistamaan, että nykyinen tai tuleva vientivalvontapolitiikka ei rajoita laillisten turvallisuustutkijoiden toimintaa ja että vientivalvontaa sovelletaan vilpittömästi ainoastaan selkeästi määritettyyn tekniikkaan, joka on tarkoitettu käytettäväksi laajamittaiseen valvontaan, sensuuriin, häirintään, kuunteluun ja seurantaan sekä kansalaisten ja heidän toimintansa seuraamiseen ja jäljittämiseen (matka)puhelinverkoissa ja internetissä;\n53. muistuttaa, että verkkoon perustuva tilapäinen langaton teknologia tarjoaa suuria mahdollisuuksia varaverkkoon alueilla, joilla internetiin ei ole pääsyä tai se estetään, ja voi auttaa ihmisoikeuksien edistämisessä;\n54. kehottaa komissiota nimittämään riippumattoman asiantuntijaryhmän, joka voi arvioida tieto- ja viestintäteknologiaa koskevien EU:n nykyisten normien vaikutusta ihmisoikeuksiin, jotta voitaisiin laatia suosituksia mukautuksista, joilla lisätään ihmisoikeuksien suojelua erityisesti järjestelmiä vietäessä;\n55. toteaa, että teknologian kehitys on haasteellista oikeusjärjestelmille, sillä näiden on mukauduttava uusiin olosuhteisiin; painottaa, että lainsäätäjien on tärkeää kiinnittää enemmän huomiota digitaalitalouteen liittyviin näkökohtiin;\n56. vaatii, että komissio osallistaa kansalaisyhteiskunnan ja itsenäiset tieto- ja viestintätekniikan asiantuntijat samoin kuin turvallisuusalan tutkijat kolmansissa maissa, jotta varmistetaan ajantasainen asiantuntijuus ja sitä kautta tuleviin tarpeisiin vastaava politiikka;\n57. korostaa, että on vältettävä tahattomia seurauksia, esimerkiksi rajoittamasta tai tukahduttamasta sellaista tieteellistä ja muuta vilpitöntä tutkimusta ja kehittämistä, tietojenvaihtoa, tiedonsaantia ja turvallistietämyksen kehittämistä tai teknologian vientiä, jonka tavoitteena on tarvittavien digitaalisten taitojen hankkiminen koulutuksella ja ihmisoikeuksien edistäminen;\n58. katsoo, että digitaalialan maailmanlaajuinen yhteistyö hallitusten ja yksityisten toimijoiden välillä, internetin hallintofoorumi mukaan luettuna, edellyttää selkeää valvontaa, eikä se saa heikentää demokraattista ja oikeudellista valvontaa;\n59. toteaa, että vapaaehtoisuus ei riitä, vaan tarvitaan sitovia säännöksiä, joilla yritykset velvoitetaan ottamaan huomioon maiden ihmisoikeustilanne, ennen kun ne myyvät tuotteitaan niihin, ja suorittamaan vaikutustenarvioinnin siitä, miten niiden teknologia vaikuttaa ihmisoikeuksien puolustajiin ja hallituksen arvostelijoihin;\n60. katsoo, että erittäin arkaluonteisten tuotteiden vienti on tarkastettava, ennen kuin tällaiset tuotteet lähtevät EU:sta, ja että rikkomistapauksissa on määrättävä seuraamuksia;\n61. vaatii, että oikeus salaukseen on myönnettävä kaikille ja että on luotava salauksen mahdollistavat edellytykset; katsoo, että valvonnan olisi oltava loppukäyttäjän vastuulla, ja tästä syystä loppukäyttäjillä on oltava tarvittavat taidot valvonnan suorittamiseksi asianmukaisesti;\n62. vaatii ”päästä päähän” -salausstandardien käyttöönottoa oletusarvoisesti kaikissa viestintäpalveluissa, jotta hallitusten, tiedustelupalvelujen ja valvontaviranomaisten on vaikeampi lukea sisältöjä;\n63. painottaa valtiollisten tiedustelupalvelujen vastuuta rakentaa luottamusta ja vaatii, että laajamittainen valvonta lopetetaan; katsoo, että koti- ja ulkomaisten tiedustelupalvelujen suorittamaan EU:n kansalaisten valvontaan on puututtava ja se on lopetettava;\n64. vastustaa eurooppalaisen valvontatekniikan ja sensuurivälineiden myyntiä ja levittämistä autoritäärisiin järjestelmiin, joissa ei noudateta oikeusvaltioperiaatetta;\n65. vaatii laajentamaan ilmiantajien mahdollisuuksia saada kansainvälistä suojelua ja kehottaa jäsenvaltioita panemaan vireille lainsäädäntöä ilmiantajien suojelemiseksi;\n66. kehottaa perustamaan digitaalisista vapauksista ja tietosuojasta vastaavan YK:n valtuutetun toimen ja laajentamaan ihmisoikeuksista vastaavan EU:n erityisedustajan toimenkuvaa siten, että siinä tarkastellaan teknologiaa myös ihmisoikeuksien näkökulmasta;\n67. vaatii toimenpiteitä, joilla taataan, että aktivistien, toimittajien ja kansalaisten yksityisyyttä suojellaan kaikkialla maailmassa ja että he voivat verkostoitua internetin välityksellä;\n68. korostaa, että internetin käyttömahdollisuus olisi tunnustettava ihmisoikeutena, ja vaatii toimenpiteitä digitaalisen kuilun poistamiseksi;\n69. pyytää puhemiestä välittämään tämän päätöslauselman neuvostolle, komissiolle sekä komission varapuheenjohtajalle / unionin ulkoasioiden ja turvallisuuspolitiikan korkealle edustajalle ja Euroopan ulkosuhdehallinnolle.\n(8) Hyväksytyt tekstit, P7_TA(2014)0230.\n(15) EUVL L 173, 12.6.2014, s. 79.\n(16) EUVL L 173, 12.6.2014, s. 82.\n(18) Hyväksytyt tekstit, P7_TA(2012)0470.\n(19) Hyväksytyt tekstit, P7_TA(2013)0274.\n(20) Hyväksytyt tekstit, P8_TA(2015)0079.\n(21) Hyväksytyt tekstit, P8_TA(2015)0033.\n(22) Hyväksytyt tekstit, P8_TA(2015)0076.


Personal Loan oman Personal Wishes - www.wcwariorscastle.fora.pl\nPersonal Loan oman Personal Wishes\nWysłany: Nie 5:46, 09 Lut 2014 Temat postu: Personal Loan oman Personal Wishes\nJos sinulla on Taito soveltaa oman koti tai omaisuus tai Auto kuin pääoma ja suojattu lainaa , niin olet alkaen hienoimmista sijainti on hyvä huhtikuu plus sääntöä määrä alkaen Raha 5000 - USD 25000. Ahead lainat rahaa , joko rahoitus tai antaa että et yksinkertaisesti henkilökohtaisen luottorajan, he tarvitsevat olla varma aiot takaisin . In. laina Inch mainoksia et katso koko jotka väittävät tarjota sinulle lähes Dollari 50.000 Webissä tai Matkapuhelin ilman luottotiedot tarvitaan ovat haitat . Harkitse myöhemmin ja ehdotuksia :. Yksi ja ainoa asia, sinun täytyy tehdä on täyttävät pieni tarpeet on asuntolaina kiinteistönvälittäjä [link widoczny dla zalogowanych] sinun pitäisi etsiä rahoittaa teidän korkeakoulutus työllisyys, rahoitustuotteiden ovat ilmeistä valinta kuin ne runsaat ja saada. Pidä poissa liukuva suoraan velka trap alussa tekemällä säännöllinen maksaa takaisin . Piilotettu hinnat tai nopeat muutoksia maksu määrät voisi olla oireita että olet läpiajoa alle perusteellinen lainanantaja. Pankkeja ovat takana aiheutuvat suuri Koko .\nTällöin sinun vastuussa mutta ei vain varten, että ainutlaatuinen hinnat, lisäksi asianajokulut ja oikeussalissa hinnat. se on helppo, liian , saada ns 80-20 asuntolaina [link widoczny dla zalogowanych] Näiden jälleenrahoituksen vaihtoehtoja voi olla kuin vakuudeton laina silti he koostuvat erityisesti ainutlaatuista optiot joka voi tehdä se lainanottajien suosikki asuntolaina valinta . hankkinut rahamäärä on antaa takaisin kuluessa aikataulussa of 14-31 lyhyessä ajassa. Syynä on, että jos henkilö joutuivat to tuoda todellinen näyttäviä ulottuma se yleensä yleensä tarkoittaa että he vaarassa saada saavuttamiseksi jälleen lähinnä koska se päätellä ne ei kahva heidän rahoitus hyvin perusoikeuksien tavalla.\nSaat itsenäisenä ammatinharjoittajana ihmisiä , järjestäminen rahoitus voi olla turruttavaa pyrkivät. laina antajan tarpeet ura pisteet, henkilötiedot ja Pankkitili on Velallinen [link widoczny dla zalogowanych] vaikka pysähtymättä lainaa useita monta viikkoa voi tarjota sinulle joitakin hengitys huone , aktivoidut korot on panna ensisijainen tai määrä lainatut varat . Olet menossa pohjimmiltaan on kyky shop unti sinulle laskuun on-line kuin vertaile korot ja maksaa takaisin ehdot.\nRecord oman maksukyvyn. paljon varten saada suostumusta kun elintärkeitä olosuhteissa on met , vaikka lainanantaja on lisäksi on asianmukaiset . muutos on lopullinen syy ostaa IUL. Tästä syystä Olen kiinteät kannattaja pitkiä - ilmaisu , hankkivat ja tehdä asuminen. Siksi Näiden taukoja ovat tyylikäs Henkilökohtaiset luominen voitettavanaan tuotot tiedotteet [link widoczny dla zalogowanych] miten faksi maksutta luotonanto tuotteita tehdä työtä . Contrast sivustoja alkanut ja erityisiä asioita, kuten autovakuutus mutta ne ovat jakelu lähes kaikilla aloilla ja Kauppa . Tämä voi perustaa koska useimmat halvempaa ja kustannustehokas vaihtoehto ajan to yksittäisen . Tietenkin , asuinpaikka noustessa in merkitystä , kun lukemattomia muiden investoinnit todella heikkenee.\nKun tulla sisään ennakoimattomien käteistä , työtä tällä tuotot luoda enemmän takaisinmaksut oman laina . varovainen minkälainen tosiasiat ovat tarvitaan ja käsitellä muoto pitäen mielessä .


Koronavirus havaittiin ensimmäisen kerran turvapaikan hakijassa Kreikassa – Forssan Lehti\n2.4.2020 13:08 Ilkka Timonen\nSyyrialainen pakolainen Huseyin Azizi (oik.) piteli vuoden vanhaa tytärtään Amaria Turkin ja Kreikan välisellä rajalla 6. maaliskuuta. Torstaina kerrottiin, että Kreikkaan päässeillä pakolaisilla on havaittu koronavirusta. Kuva: epa08274557\nKreikka on asettanut pakolaisleirin karanteeniin sen jälkeen kun 20 turvapaikan hakijaa osoitti testissä kantavansa koronavirusta, kertoi maahanmuuttoministeri torstaina. Kyseessä on ensimmäinen kerta, kun viruksen on osoitettu iskeneen pakolaisleiriin.\n”Siirtolaiset evakuoitava välittömästi Euroopan maihin”\nKreikan saarten ylikansoitetuilla pakolaisleireillä on jumissa yli 40 000 turvapaikan hakijaa. Avustusjärjestöjen mukaan olosuhteet leireillä ovat kuvottavat ja hallitus on kuvannut tilannetta niissä ”tikittäväksi aikapommiksi”.\n– Tämä uutinen vahvistaa sen mitä me olemme vaatineet toistuvasti; siirtolaiset on välittömästi evakuoitava Kreikan saarilta EU-maihin, sanoi Leila Bodeux Caritas Europa -avustusjärjestöstä.\n– Pakolaisten on tiedettävä kuinka pitää suojautua virusta vastaan, hän kertoi Al Jazeeralle. Hänen mukaansa kaikki hänen tuntemansa ovat huolissaan.\n– Tämä virus ei tunne rajoja ja se kohtelee kaikkia tasa-arvoisesti, hän sanoi.\n– Te pysytte kotona, mutta meidän on pysyttävä leirissä, missä terveyden säilymisestä ei ole takeita.


Tehylle ei kelpaa paikka kunta-alan pääsopimuspöydässä - ePressi\nTehylle ei kelpaa paikka kunta-alan pääsopimuspöydässä\nKT Kuntatyönantajat ja kunta-alan pääsopijajärjestöt Kunta-alan unioni, JUKO, KTN ja TNJ pitävät valitettavana, ettei Tehylle kelvannut paikka kunta-alan sopimuspöydissä. Mukaan tulo olisi selkeyttänyt Tehyn asemaa myös paikallisissa neuvotteluissa.\nKT Kuntatyönantajat ja kunta-alan pääsopijajärjestöt ovat tarjonneet viime keväästä alkaen Tehylle useita eri mahdollisuuksia tulla mukaan käynnissä oleviin kunta-alan työ- ja virkaehtosopimusneuvotteluihin.\nKT ja pääsopijajärjestöt hyväksyivät sopimuksen, jolla Tehy olisi tullut heti neuvottelupöytään ja jossa olisi sovittu uuden neuvottelu- ja pääsopijajärjestön perustamisesta 31.5.2012 mennessä. Tehy yksin kaatoi tätä koskevan sopimusehdotuksen. Uudesta pääsopijajärjestöstä olisi tullut kunnallisessa pääsopimuksessa tarkoitettu neuvottelu- ja sopijaosapuoli, jolla olisi ollut oikeus neuvotella ja sopia kunta-alan virka- ja työehtosopimuksista. Uuden neuvottelujärjestön myötä Tehy olisi varmistanut itselleen kaksi paikkaa kunta-alan pääneuvotteluryhmään ja säilyttänyt järjestöllä oikeuden omiin luottamusmiehiin. Näin Tehy olisi palannut kunta-alan neuvottelupöytiin. Tämä ei Tehylle kelvannut, vaikka se on samassa neuvottelujärjestössä muiden liittojen kanssa monilla yksityissektorin sopimusaloilla.\nKunta-alan ammattijärjestöjen neuvottelu- ja sopimusoikeudet sekä pääsopijajärjestöjen kokoonpano perustuvat kunnalliseen pääsopimukseen, joka on luonteeltaan virka- ja työehtosopimus. Tehy ei ole voimassa olevan pääsopimuksen mukaan neuvottelu- ja sopijaosapuoli, koska se on omilla päätöksillään irtautunut pääsopimuksesta vuonna 2007 kunnallisen sopimus- ja neuvottelujärjestelmän ulkopuolelle.\nParhaillaan ovat käynnissä neuvottelut kunta-alan virka- ja työehtosopimuksista, joista KT ja kunta-alan pääsopijajärjestöt neuvottelevat työmarkkinakeskusjärjestöjen raamisopimuksen pohjalta. Neuvotteluja jatketaan niin, että tavoitteena on saada aikaan neuvottelutulos raamisopimuksen aikataulun mukaisesti. Tehy ei näissä neuvotteluissa ole mukana.\ntyömarkkinajohtaja Markku Jalonen, p. 040 547 7710, KT Kuntatyönantajat\npuheenjohtaja Jarkko Eloranta (JHL), p. 0400 912 399, Kunta-alan unioni\npuheenjohtaja Maija Pihlajamäki (Jyty), p. 0400 537 756, Kunta-alan unioni\npuheenjohtaja Olli Luukkainen, p. 0500 652 872, Julkisalan koulutettujen neuvottelujärjestö JUKO\npuheenjohtaja Keijo Houhala, p. 0400 55 11 75, Tekniikka ja Terveys KTN\npuheenjohtaja Juhani Palomäki, p. 044 56 92 634, Toimihenkilöiden neuvottelujärjestö TNJ


Ympäristöasiat ovat nyt voimakkaassa myötätuulessa – Suomen luonnonsuojeluliitto\nYmpäristöasiat ovat nyt voimakkaassa myötätuulessa\nYksi vuoden huippuhetkistä oli se, kun hallituksen kevään kehysriihi muuttui ilmastoriiheksi, sanoo Luonnonsuojeluliiton va. toiminnanjohtaja\nTeksti Hannu Toivonen, kuva Merja Paakkanen\nJulkaistu Luonnonsuojelija-lehdessä 4/2021\nVuoden 2021 aikana Suomen luonnonsuojeluliitto on työskennellyt jälleen Suomen metsien, vesistöjen ja soiden eteen. Irti turpeesta -kansalaisaloite nosti turvekysymyksen keväällä kehysriihen ja uutisten keskiöön. Vapauta virrat -kampanjassa taisteltiin padottujen jokien palauttamiseksi uhanalaiselle jokiluonnolle ja kalojen kulkuväyläksi. Myös ilmastokriisin vastaisessa taistelussa on menty eteenpäin.\nSuomen luonnonsuojeluliiton ympäristöpäällikkö ja va. toiminnanjohtaja Tapani Veistola kertoo, mistä vuosi 2021 muistetaan.\nMikä on ollut vuoden suurin luonnonsuojeluvoitto?\nIlmastokriisin ratkaisemisessa on otettu tänä vuonna suuria edistysaskeleita niin kotimaassa kuin EU:ssa.\nHuippuhetki oli, kun huomasimme, että hallituksen kevään kehysriihi muuttui ilmastoriiheksi. Se tuntui hyvältä, ja näytti, että olemme tehneet asioita oikein. Nyt näyttää siltä, että hallitus voi saavuttaa hallitusohjelmaan kirjatut ilmastotavoitteet ja mennä jopa hieman niiden yli.\nEU:n komission päästövähennyksiin tähtäävä ilmastopaketti Fit for 55 oli myös iso saavutus, jonka syntymiseen me ja muut Euroopan ympäristöjärjestöt vaikutimme vahvasti.\nIlmastokriisin ratkaisut ovat edistäneet merkittävästi myös luontokadon torjumista, koska näillä asioilla on selvä yhteys toisiinsa. Ympäristöasiat ovat nyt voimakkaassa myötätuulessa.\nMikä Luonnonsuojeluliiton rooli oli näissä?\nPohjustimme kevään ilmastoriihtä tapaamalla lukuisia päättäjiä. Keskustelimme ministereiden, heidän avustajiensa sekä valmistelutyötä tekevien kanssa.\nTeimme myös aloitteita, jaoimme tietoa ja kävimme ulkoiluttamassa Irti turpeesta -lakanaa Säätytalon edessä.\nEdistysaskeleet ilmastotyössä ja ilmastoriihessä saatiin aikaan laajalla yhteistyöllä muiden ympäristöjärjestöjen ja vapaaehtoisten kanssa.\nMikä oli liiton suurin onnistuminen vuonna 2021?\nIlmastoriihen lisäksi onnistuimme nostamaan turvekysymyksen Irti turpeesta -kampanjalla ja kansalaisaloitteella esille. Turpeen energiakäytöstä luopuminen on keskeinen osa ilmastotyötä, ja nyt se on niin päättäjien kuin muidenkin tiedossa.\nSaimme turpeen energiakäytön lopettamista ajavan kansalaisaloitteen eduskuntaan, mikä on hieno asia.\nVaikka turpeen käyttöä ei onnistuttu vielä kehysriihessä lopettamaan, kaikki ymmärtävät, että se loppuu joku päivä. Turpeesta eroon pääsemiselle pitäisi saada päätöspäivä, jotta se voidaan ajaa hallitusti alas. Ilman lopetuspäivää se loppuu päästökaupan kautta hallitsemattomasti.\nMikä on jäänyt kaihertamaan vuodessa?\nKaikista eniten minua harmittaa se, kuinka maa- ja metsätalousministeriö on systemaattisesti sabotoinut luonnonsuojelu- ja ympäristötyötä – jopa asioissa, jotka eivät sille kuulu. Se on vastustanut kaikkia ympäristönsuojelun kannalta tärkeitä lakihankkeita, kuten luonnonsuojelu- sekä kaavoitus- ja rakennuslain uudistusten luonnoksia.\nMaa- ja metsätalousministeriö ei ole tehnyt myöskään riittävästi maataloustukien remontissa, ja sen petopolitiikka on ollut aivan luokatonta. Se on esimerkiksi palauttanut ihmisarkuuden tavoittelemisen ilveksen kannanhoidollisen metsästyksen perusteeksi. Se on täyttä roskaa, koska ilves on ihmiselle vaaraton.\nMitä lämpimiä muistoja vuodesta jää muisteltavaksi jonain päivänä kiikkustuolissa?\nYksi vuoden kohokohdista oli pääministeri Sanna Marinin tapaaminen. Oli hienoa huomata, kuinka hän on henkilökohtaisesti sitoutunut ilmastokriisin ratkaisemiseen ja luontokadon pysäyttämiseen. Voimme olla onnellisia, että meillä on pääministeri, joka suhtautuu ympäristönsuojeluun näin päättäväisesti. Hän on selvästi hallitusohjelman tavoitteiden takana.\nKauniina syyskesän päivänä ilahduin, kun näin Suomen lippujen liehuvan saloissa luonnon kunniaksi. Keväällä Suomen luonnon päivästä tuli virallinen liputuspäivä.\nLuonnonsuojeluliitto on ollut alusta asti ajamassa luonnolle omaa liputuspäivää – sen se todellakin ansaitsee.\nMinkä asian eteen pitäisi erityisesti työskennellä vuonna 2022?\nEnsi vuonna pitäisi saada läpi neljä tärkeää ympäristönsuojeluun liittyvää lakia: ilmasto-, luonnonsuojelu-, kaivos- sekä kaavoitus- ja rakennuslaki. Toteutuessaan lait hidastaisivat luontokatoa ja toisivat ratkaisuja ilmastokriisiin.\nLait pitäisi saada läpi vuoden 2022 aikana, koska muuten seuraavat eduskuntavaalit tulevat liian lähelle, mikä vaikeuttaa päätöksentekoa. Olemme vahvasti mukana lakien työryhmävalmistelussa, tapaamme päättäjiä ja painamme päälle, jotta luontoa pystyttäisiin suojelemaan uusien lakien avulla.\n…näköislehdessä sivulla 13!\nLuonnonsuojeluliitto julkaisi Kaivosviestintäoppaan\nSuomen luonnonsuojeluliiton Kaivosviestintäoppaan avulla kaivosliikkeet voivat tehostaa liikkeen viestintää ja päästä näin lähemmäs…\nLuontokadon aikakaudella katoaa myös luonto-osaaminen\nElämme luontokadon aikaa. Luontoa tuhotaan valtavalla skaalalla niin meillä kuin maailmalla, mutta ainakin joissain asioissa on myös…